Ambasadorka Kine u BiH posjetila Grad Istočno Sarajevo\nGradonačelnik Istočnog Sarajeva Nenad Samardžija razgovarao je danas sa ambasadorom Kine u BiH Čen Bo o mogućim oblicima privredne saradnje sa kineskim investitorima. Kineski ambasador posebno se interesovala za drvno-prerađivačku i prehrambenu industriju u Istočnom Sarajevu i sarajevsko-romanijskoj regiji, te\nGradonačelnik Istočnog Sarajeva Nenad Samardžija razgovarao je danas sa ambasadorom Kine u BiH Čen Bo o mogućim oblicima privredne saradnje sa kineskim investitorima.\nKineski ambasador posebno se interesovala za drvno-prerađivačku i prehrambenu industriju u Istočnom Sarajevu i sarajevsko-romanijskoj regiji, te za mogućnost uspostavljanja saradnje u oblasti sporta i kulture, naglasivši da je Kina domaćin Zimskih olimpijskih igara 2022. godine.\nKineska ambasadorka zatražila je od gradonačelnika Istočnog Sarajeva Nenada Samardžije da joj dostavi informaciju o stanju u oblasti zdravstvene zaštite u Istočnom Sarajevu, kako bi se detaljno upoznala sa svim problemima, naročito u bolnici Istočno Sarajevo.\nGradonačelnik Istočnog Sarajeva Nenad Samardžija zahvalio je kineskoj ambasadorki na iskazanoj želji da pomogne ovom gradu i, eventualno, omogući povezivanje ove regije sa potencijalnim kineskim investitorima.\nDanašnjem sastanku prisustvovali su predsjednik Skupštine grada Istočno Sarajevo Miroslav Lučić, direktor Gradske razvojne agencije Mladenka Pandurević i šef kabineta gradonačelnika Veselin Mijanović.\nSledeća ⇨ Izetbegović: Korist od saradnje u procesu "16+1" imat će i BiH i Kina\nPrethodna ⇦ Potpisan ugovor o prodaji Železare Smederevo


Eros Ramazzotti oduševio publiku u Beogradu\nsep 25 2019\t/\nNajveća italijanska zvezda današnjice, Eros Ramazzotti, održao je sinoć u Štark Areni spektakularan koncert pred više od 9000 ljudi!\n„Vita Ce N'e“ turneja kojom promoviše istoimeni novi album izdat u novembru 2018.godine najavljena je pre nešto više od godinu dana i već tada je bilo jasno da će po mnogo čemu ovo biti jedna od najvećih i najzapaženijih turneja u njegovoj karijeri. Pet kontinenata, preko 90 koncerata u više od 30 zemalja, spektakularna bina, fantastičan bend i organizacija na nivou najvećih svetskih zvezda... to su samo neke od stavki koje su govorile u prilog tome da je Eros ovog puta rešio da svojoj publici da najbolje od sebe!\nViše od deset godina prošlo je od poslednjeg susreta sa beogradskom publikom i nedostajanje je bilo obostrano. Mesecima unazad se to videlo po interesovanju za koncert ali i izjavama ovog italijanskog šarmera na čiji je zahtev ovaj deo turneje i krenuo iz Beograda. Mesta za sedenje bila su rasprodata nekoliko nedelja pred koncert, a dosta fanova bilo je zainteresovano da u koncertu uživa iz fan pita i partera, znajući da je tu najbolja žurka...\nProšetao je kišnim Beogradom, sa Kalemegdama na svojim društvenim mrežama pozvao (na srpskom) fanove da dođu u Arenu a onda ih iste večeri potpuno oduševio svojim nastupom.\nSvega 15 minuta nakon zakazanog termina Eros je izašao na binu i uz naslovnu pesmu i veliki hit sa novog albuma započeo druženje sa beogradskom publikom. Nakon „Vita Ce N'e“ čuli smo „Stella Gemella“, „Favola“, „Ho Bisogno Di Te“ a zatim i veliki hit „Terra Promessa“.\nDa je Eros zaista velika zvezda kojoj je stalo do odnosa sa publikom videlo se već u prvim rečenicama koje je uputio Beogradu, kroz koje se provuklo i po neko „hvala“, „kako ste“... Oni koji su imali tu sreću da se nađu u fan pitu mogli su iz prve ruke da vide koliko mu je bitna komunikacija sa ljudima koji vole njega i njegovu muziku, silazio je u publiku, trčao sa kraja na kraj bine da podigne svaki deo Arene na noge.\nUsledila su dva sjajna medlija pesama „Dove C'e Musica“ i „L'ombra Del Gigante“ pa zatim i „Un Attimo Di Pace“, „Un Emozione Per Sempre“ i „Quanto Amore Sei“, a nakon „Buonamore“ je oduševio prisutne još jednim velikim hitom „I Belong To You“. Posle „In Primo Piano“ sa najnovijeg albuma, ostao je sam na bini i odsvirao predivnu kombinaciju pesama „Adesso Tu“, „L'Aurora“, „Una Storia Importante“ i „Un Angelo Disteso Al Sole“. Kada se njegov fantastičan bend vratio na binu, usledio je hit „Un Altra Te“, zatim „Piu Che Puoi“ i „Se Bastasse Una Bella Canzone“ nakon čega je došlo vreme i za pravo „latino“ razmrdavanje Arene. „Per La Strade Una Canzone“ je pesma koju je sa Luisom Fonsijem snimio za novi album i već je postala veliki svetski hit, a zaigralo se i uz „Fuoco Nel Fuoco“...\nZa sam kraj regularnog dela koncerta čuli smo najpre „Cose Della Vita“, pa i jednu od najlepših pesama u njegovoj karijeri uz koju se „naježio“ dobar deo Arene – „Musica e“. Nakon „Senza Pederci Di Vista“ bend je sišao sa bine. Nakon nekoliko minuta aplauza, Eros i ekipa su na bis odsvirali „Siamo“, „Per Me Per Sempre“ uz koju je predstavio sjajnu ekipu muzičara koji ga prate a koncert je završen pesmom „Piu Bella Cosa“.\nBilo je očigledno, od prvog do poslednjeg minuta koncerta, da je Eros Ramazzotti muzičar koji je spreman da da sebe na svakom nastupu. Decenije iskustva i neizmerna ljubav prema muzici koju stvara izbijale su iz svakog tona i iz svakog poteza na bini. Utisci publike su da „nikad nije zvučao bolje“ i da je ono što su videli ove večeri zaista spektakl u kojem se uživalo od početka do kraja. Svaka emocija stigla je na pravo mesto, svaki ritam pokrenuo je one koje treba – publika je oduševljeno i iskreno prihvatala svaku pesmu i aplauzom ispratila svaki njegov potez.\nViše od devet hiljada ljudi sa osmehom je izašlo iz Štark Arene. A Eros je uz još jedno „Hvala!“ sa bine i predivan video propraćen rečima „Laku noć Beograde“ na društvenim mrežama dao do znanja svima koji ga ovde vole da je zaista uživao i da će ovaj nastup dugo pamtiti.\n(Foto: Nemanja Đorđević)\nIsključenja struje zbog radova na mreži 23. oktobra\nBiometeorološka prognoza za Srbiju za 23. oktobar\nVremenska prognoza za 23. oktobar i naredne dane\nPRIUS: Nova Toyota na solarni pogon\nNova opcija na Instagramu izazvala revolt korisnika\nTim učenica iz Srbije učestvovaće na Međunarodnoj olimpijadi iz robotike u Dubaiju\nViše iz ove kategorije « Bilja Krstić uoči Ethno.com-a: U Pančevu nastupamo u punom sastavu\tPERPETUUM JAZZILE - Svetska vokalna ekstaza ponovo u Beogradu »


Kon: Kapacitet 10 hiljada ležajeva, najteži slučajevi na Infektivnoj, prihvatni centri će biti prihvatljiv smeštaj...\nNa današnjoj konferenciji za mediji izneti su novi podaci o broju zaraženih, kapacitetima za smeštej, razlici između kućne izolacije i samoizolacije...\n25.03.2020. - 16:09h\nDr Predrag Konfoto: Tanjug/Sava Radovanović\nDr Kon je govorio i o smeštajnom kapacitetu u srpskim bolnicama.\n"Očekujem da će prihvatni centri da se upristoje i biće mnogo lepši za videti, nego što je to sad. Kapaciteti su poznati, oko 100 je na Infektivnoj klinici, KBC Zemun, Dragiša Mišović, VMA, VBC. Kapacitet za smeštaj je preko hiljadu, a sada imamo i dodatni smeštaj na Sajmu. Priprema se za 2.000, kasnije za 6.000, a u krajnjem slučaju i 10.000" , rekao je Kon.\nKon je rekao da će tamo biti postavljene i natkasne, kao i da će to biti "prihvatljiv smeštaj". On je dodao da vojska sređuje toalete.\nOn je istakao da je to priprema za najcrnji scenario i da se na Klinici za infektivne i tropske bolesti zadržavaju najteži slučajevi, dok se na Sajam šalju najblaži.\nDr Darija Kisić Tepavčeviće je rekla da je kapacitet zdravstvenog sistema za bolničko lečenje razrađen i da se broji u hiljadama. Podsetila je da je za vreme pandemije gripa 2009. godine više od 6.000 ljudi bilo hospitalizovano.\n"Što se tiče smeštaja na Sajmu to je za one za blagom kliničkom slikom. Ako neko od nas bude zaražen i poslat na tamo, to će biti dobar znak da ima blagu kliničku sliku" , nadovezala se Kisić Tepavčević.\nUpitan da li slanje na Sajam znači odustajanje od kućne izolacije Kon je odgovorio potvrdno.\n"Kućna izolacija prestaje, ali kućna samoizolacija ne. Izolacija se sprovodi u odnosu na nekog ko je pozitivan, a samoizolacija ko je bio u kontaktu sa nekim ko je pozitivan.", rekao je on.\nŠto se tiče trudnica, stručnjaci su rekli da iskustkvo kineskih kolega pokazuje da nisu ugrožene za teži oblik ove bolesti, kao što je to bila situacija za pandemijskim gripom.\nOni su najavili i veliki odziv naših zdravstvenih radnika u inostranstvu, koji su najavaili svoj dolazak i želju da pomognu.\nInfektolog Ivana Milošević navela je kada je pravo vreme da se građani jave i da se pregledi vrše 24 časa dnevno na Infektivnoj klinici.\n"Bolesnici koji imaju blažu kliničku sliku imaju simptome kašalj, grebanje u grlu i temperaturu blaže visine. Onaj trenutak kada apsolutno treba da se traži pomoć lekara je trenutak otežanog disanja.\nvestiinfopredrag konkoronakorona virusepidemija\n"Srbija među vodećim država po broju inficiranih" VIDEO


(VIDEO)Odobrena vakcina. Vakcinacija počinje u nedelju\nSve je poznato. Evropska agencija za lekove odobrila je danas prodaju vakcine protiv koronavirusa kompanije Pfizer / BioNTech. Kampanje vakcinacije će stoga moći da započnu odmah, nakon mišljenja Visokog zdravstvenog organa Francuske. Ministar zdravlja Olivier Veran je izjavio da vakcinacija u zemljama Evropske unije počinje u nedelju.\n„Oduševljen sam što mogu da objavim da se naučni odbor AEM sastao danas i podržao uslovno odobrenje za stavljanje u promet za EU vakcine koju su razvili Pfizer i BioNTech“, rekao je izvršni direktor AEM-a Emer Cooke tokom onlajn konferencije za štampu.\nNakon ovog prvog odobrenja, Evropska komisija mora zauzvrat potvrditi vakcinu. Ova odluka, biće doneta do ponedeljka uveče. U Francuskoj će se izneti mišljenje Visokog zdravstvenog organa, „već u narednih nekoliko dana“, izjavio je portparol vlade Gabriel Attal tokom izveštaja Saveta ministara. „Moći ćemo započeti kampanju vakcinacije u Francuskoj uz evropsku koordinaciju krajem ove nedelje“, rekao je. Emer Cooke dodao je u ponedeljak da još uvek nema “dokaza” koji bi nagovestili da vakcina Pfizer-BioNTech ne bi zaštitila od novog soja koronavirusa, prijavljenog prvenstveno u Velikoj Britaniji.\nTagovi: nedelja - Olivier Veran - vakcina


Novi Pazar - Erdogan tražio da vidi Simovića i Prekazija, oni mu poklonili dres Galatasaraja\nBivši golman reprezentacije i nekadašnji as Partizana u Novom Pazaru su se sastali sa Erdoganom, kojem su poklonili dres Galatasaraja sa njegovim prezimenom. Takođe, bili su gosti čelnika opštine Novi Pazar, odnosno zamenika gradonačelnika Fikreta Nikšića.\nČast mi je što je Erdogan tražio da nas dvojicu vidi, to je dokaz da smo ostavili dubok trag u Turskoj i da oni ne zaboravljaju naše zasluge za fudbal u toj zemlji. Poklonili smo mu dres Galatasraja i proveli lepe trenutke evocirajući uspomene na naše dane u Istanbulu - rekao je Simović.\nSimović je bivši čuvar mreže kruševačkog Napretka, splitskog Hajduka i Galatasaraja, koji je ušao u istoriju sjajnim odbranama u reprezentaciji SFRJ, dok je Prekazi ostavio pečat igrama u Partizanu i takođe u Hajduku, pre odlaska u Istanbul. (Blicsport)\n+4 # Hasko 13-10-2017 07:11\nSvaka cas za simovica i prekazija tosu bili pravi sportisti\n+2 # Pazarac 13-10-2017 23:01\nSve je super samo sto Fikret Niksic nije zamenik gradonacelnika Novog Pazara...


SPC poštuje organizacionu strukturu Moskovske patrijaršije - Glas Srpske\nSrna 09.04.2021 18:56\nBEOGRAD/MOSKVA - Srpska pravoslavna crkva poštuje organizacionu strukturu Moskovske patrijaršije, čiji je sastavni dio samoupravna Ukrajinska pravoslavna crkva, sa mitropolitom kijevskim i sve Ukrajine Onufrijem, rekao je tokom telefonskog razgovora sa ruskim patrijarhom Kirilom arhiepiskop ohridski Jovan.\n"Srpska pravoslavna crkva uvek je bila i ostala čuvar dogmata, to jest na strani istine i kanonskog poretka", rekao je arhiepiskop Jovan, koji boravi u posjeti Ruskoj pravoslavnoj crkvi sa blagoslovom Njegove svetosti patrijarha srpskog Porfirija.\nPoglavar Ruske pravoslavne crkve, patrijarh Kiril toplo je pozdravio arhijereja SPC i izrazio žaljenje što se njihov lični susret, koji je trebao da bude tog dana, nije mogao održati zbog epidemije, saopšteno je danas iz SPC.\nPoglavar Ruske pravoslavne crkve se u razgovoru, koji je obavljen 7. aprila, raspitao o zdravstvenom stanju i liječenju arhiepiskopa Jovana obavljenom tokom posjete Rusiji, izrazivši želju da se vrati svojoj pastvi sa novom snagom.\nArhiepiskop Jovan je zahvalio ruskom patrijarhu Kirilu za brigu koju je ukazao organizovanjem njegovog liječenja u Rusiji i podijelio utiske o boravku u Moskvi i planu da posjeti Sankt Peterburg.\nOn je ruskom patrijarhu iznio svoje viđenje trenutnog stanja međupravoslavnih odnosa i crkvene situacije u Ukrajini, uz ocjenu da je Pravoslavna crkva sada u stanju narušenog jedinstva, što je unijelo napetost i razjedinjenost u život svih pomjesnih pravoslavnih crkava.\nArhiepiskop Jovan je naglasio potrebu očuvanja vjekovnog kanonskog poretka, te istakao da Pravoslavna crkva "nikada nije imala i ne može imati jedan centar po uzoru na Rimokatoličku crkvu", jer svaka od pomjesnih pravoslavnih crkava posjeduje punoću apostolskog nasljeđa.\nOn je naglasio da je Ukrajinska pravoslavna crkva "savršena apostolska Crkva koja je dobrovoljno odlučila da ostane pod jurisdikcijom Moskovske patrijaršije i uživa autonomiju u granicama Ruske pravoslavne crkve".\nArhiepiskop Jovan je primijetio da se pri određivanju redoslijeda postupanja u vezi sa raskolnicima uvijek smatralo ključnim mišljenje kirijarhalne Crkve, koja najbolje poznaje situaciju u okviru svoje nadležnosti.\n"Nemoguće je da Sinod bilo koje geografski udaljene Crkve detaljnije i više zna o raskolnicima i samoproglašenima /samosvetima, samorukopoloženima/ u Ukrajini", naveo je on.\nArhiepiskop Jovan je, na molitveno sjećanje, poklonio ruskog patrijarhu ikonu Svih ohridskih svetitelja, od Svetog Klimenta Ohridskog do posljednjeg kanonizovanog koji je službovao na toj drevnoj stolici, svetog Nikolaja Velimirovića.


Simpozijumi | TSG Serbia\nHome / Delatnosti / Simpozijumi\nPored veštačenja Traffic Safety Group (TSG) od 2009. Godine organizuje stručne međunarodne simpozijume.\nPrva dva simpozijuma organizovana u Vrnjačkoj Banji te godine imala su teme: ”Saobraćajno-tehnička veštačenja i procena štete”, i ”Sudar vozila i pešaka”. Ove teme su izazvale veliko interesovanje, doprinele pisanju kvalitetnih radova i rezultirale korisnim raspravama na samom simpozijumu.\nMeđutim, primetili smo smo da se sve više sporova i postupaka vodi zbog pokušaja prevara u osiguranju. Bilo je optuženih i iz redova saobraćajne policije, veštaka saobraćajno-tehničke struke, procenitelja, likvidatora, rukovodilaca OD-ova itd. Stoga smo se okrenuli organizovanju stručnih simpozijuma s temom: “Veštačenje saobraćajnih nezgoda i prevare u osiguranju”.\nNa Saobraćajnom Fakultetu u Beogradu i u TSG-u su razvijani modeli za otkrivanje prevara i izrade nalaza saobraćajno-tehničkih veštačenja. Posebna pažnja je posvećena osiguravajućim kompanijama, advokatima, sudijama i tužiocima, odnosno svima koje interesuje materija o prevarama u osiguranju.\nSimpozijume organizuje stručan tim firme TSG. Informacije o osnovnoj temi, cenama, datumu i mestu održavanja simpozijuma objavljujemo na našem sajtu najmanje 3 meseca pre održavanja simpozijuma.\nSimpozijum je otvorenog tipa. Svi koji se prijave mogu da prisustvuju predavanjima.\nNamera Organizacionog odbora Simpozijuma je da, nastavljajući tradiciju, poboljša stanje u delu procesa vezanih za saobraćajne nezgode i njihove posledice- smrtne slučajeve, povrede i ogromne materijalne štete.\nDržava gubi ogromna sredstva zbog lečenja povređenih, troškova sudskih postupaka i ogromnih pratećih nepotrebnih troškova koji nastaju kao posledica saobraćajnih nezgoda. Računajući da najmanje 3% BND Republika Srbija gubi zbog šteta izazvanih saobraćajnim nezgodama, a da je oko 2% BND učešće ministarstva obrazovanja ili ministarstva odbrane u državnom budžetu, jasno je da troškovi za funkcionisanje 1,5 ministarstava, uključujući kompletne troškove, građani Srbije bespotrebno unište u saobraćajnim nezgodama.\nPrve dve od najvažnijih stvari koje svaki čovek ima, predstavljaju život i sloboda svakog pojedinca. Zbog saobraćajnih nezgoda, i u saobraćajnim nezgodama, ugroženi su i životi i sloboda učesnika saobraćajnih nezgoda, ali tako da u mirnodopskim uslovima najveći broj smrtnih slučajeva nastaje kao posledica saobraćajnih nezgoda u drumskom saobraćaju. Veštačenjem (ekspertizama) saobraćajnih nezgoda utiče se na pravedniji život građana jer pravi krivci bivaju kažnjeni, a oštećeni obeštećeni, smanjuju se nepotrebni troškovi države i skraćuju sudski postupci.\nPosebno je bitno da se kvalitetnim i ujednačenim veštačenjem omogućava da građani Srbije budu jednaki pred zakonom i da se izbegne kažnjavanje nevinih.\nOvim Simpozijumima nastavljamo put ka ujednačenom pristupu i rešavanju krivične i civilne odgovornosti, ka realnijem i ispravnijem pravnom sistemu i insistiranju da se u ovoj materiji pojača uticaj profesionalizma do nivoa koji je postignut u razvijenom svetu.


Aug 17, 2020 Kaspersky\nKompanija Kaspersky nastavlja da osnažuje svoje prisustvo u regionu Istočne Evrope, a najnovije ojačanje njenog prodajnog tima u Jugoistočnoj Evropi je Srđan Gligorić koji preuzima poziciju Enterprise Account Managera. Srđan Gligorić će iz Beograda biti zadužen za ponudu sajberbezbednosnih rešenja i servisa kompanije Kaspersky namenjenih velikim kompanijama, kao i za razvijanje mreže partnera u Srbiji, Bosni i Hercegovini, Hrvatskoj, Crnoj Gori, Severnoj Makedoniji i Albaniji.\nSrđan Gligorić se Kaspersky timu pridružuje iz kompanije Ingram Micro, a sa sobom donosi kontakte i bogato iskustvo rada za međunarodne kompanije u oblasti IT industrije u regionu, koje uključuje i 11 godina provedenih u kompaniji SAP kao i pozicije u kompaniji HAHN+KOLB.\n„Radujem se što postajem deo rastućeg tima kompanije Kaspersky, jer čvrsto verujem da je paleta rešenja koje nudi Kaspersky ne samo među najboljima u industriji, već pravo rešenje i za srednje i velike kompanije u Srbiji i zemljama u okruženju. Moji kontakti i višegodišnje iskustvo u ovoj oblasti doprineće da, zajedno sa snažnom mrežom partnera, na najboji mogući način odgovorimo na sve zahteve koje sajberbezbednost postavlja pred kompanije regiona“, izjavio je Srđan Gligorić.\n„Kompanija Kaspersky nastavlja da prati rastuće potrebe svojih korisnika i zbog toga smo posvećeni kako stalnom unapređenju i obogaćenju našeg portfolija proizvoda i usluga, tako i jačanju svog prisustva širom Istočne Evrope. Siguran sam da će Srđan Gligorić, svojim iskustvom i znanjem, biti značajno ojačanje našeg lokalnog i regionalnog prisustva, od čega će najviše koristi imati naši partneri i korisnici širom Jugoistočne Evrope. Njihovim zahtevima i potrebama sada možemo izaći u susret brže nego ikada pre.” rekao je Miroslav Koren, generalni menadžer kompanije Kaspersky za Istočnu Evropu.\nMiroslav Koren biće direktno nadređen Srđanu Gligoriću.\nKaspersky otkrio exploite nultog dana na Windows-u


srbijasport.net - Vesti - Srpske lige - "Romantičari" očekuju solidne Obrenovčane, Vojvođanski vodeći dvojac planira nove bodove, derbi "Istoka" igra se u Svilajncu, Ubljani u nedelju u Kragujevcu\nUtorak, 25.01.2022 00:36\n"Romantičari" očekuju solidne Obrenovčane, Vojvođanski vodeći dvojac planira nove bodove, derbi "Istoka" igra se u Svilajncu, Ubljani u nedelju u Kragujevcu\nU srpskim ligama na programu su utakmice 12. kola, do kraja jesenje polusezone ostalo je da se odigraju još tri kola. Mada se ušlo u završnicu favoriti se nisu izdvojili, ali su se grupisali sa malom bodovnom razlikom. Isto važi i kada je u pitanju borba za opstanak. Naredno kolo trebalo bi da donese nova raslojavanja i više jasnoće.\nTradicionalno prvi kreću “Beograđani” danas odigranom utakmicom u Velikim Crljenima, između TEK Sloge i Zvezdare koja je završena nerešenim rezultatom 1:1. Najzanimljivi meč i derbi odigraće se u Gornjoj varoši, gde sutra gostuje drugoplasirana BSK Borča. Zemun je vezao dve pobede ali mu to neće biti garancija da mogu nastaviti niz potiv odličnog sastava iz Borče. Vodeći “romantičari” domaćini su sve boljim Obrenovčanima, koji su pet utakmica bez poraza (tri pobede). Lider sa najefikasnijom navalom treba da opravda ulogu favorita što neće biti lako. Snaga Brodaraca počiva na granitnoj odbrani (primili šest golova) i u Lazarevcu mogu se nadati povoljnom rezultatu protiv domaćina koji igra promenljivo. Zanimljiv duel odigraće se na Carevoj ćupriji, između mladih “sokolova” i sve boljeg srpskoligaša iz Surčina. Prva Iskra je bliža pobedi protiv bledih “studenata”, koji iza sebe imaju četiri vezana poraza. Aktuelni šampion, Teleoptik ne liči na sebe, favorit je protiv poslednjeg Ušća, koje još čeka na prvu pobedu. Novobeograđani na krilima velikog uspeha u kupu, i plasmana u osminu finala, sa velikim samopouzdanjem očekuju slabe Leštane i sve osim pobede domaćina predstavlalo bi iznenađenje,\nVojvođanski srpskoligaši sutra će odigrati šest utakmica. Vodeći OFK Vršac gazi sve pred sobom i nalaze se u veliko seriji od pet vezanih pobeda. Jedinstvo ne bi trebalo da predstavlja problem pogotovu što se nalaze u negativnoj seriji od pet poraza. Takođe, i drugoplasirani OFK Bečej 1918 je favorit protiv bledih i neprepoznatljivih Pančevaca (sakupili sedam bodova). Biće neizvesno u Kikindi, gde gostuje četvrtoplasirani Tekstilac. Hajduk 1912 nikako da se igrački i rezultatski stabilizuje (četiri poraza), i teško će doći do neophodne pobede protiv sve boljih Somboraca, koji su vezali tri pobede i trenutno su deveti. Stari grad je na začelju (četiri poraza u pet utakmica) i protiv sve boljeg sastava iz Adorjana teško će doći do trijumfa. Duel ekipa iz sredine tabele u Novim Banovcima treba da donese kvalitetnu fudbalsku predstavu, sa neizvesnim ishodom. Omladinac je domaćin 1. maju, koji je u naletu i sa tri pobede nlaze se na petoj poziciji. U nedelju, u Šajkašu gostuje Radnički iz Zrenjanina. Borac predstavlja najprijatnije iznenađenje i naročito su ubedljiv na domaćem trenu. U Sakulama dolazi trećeplasirani Feniks 1995 i osim rezultatske neizvesnosti uvereni smo da će doneti zanimljiv i dopadljiv fudbal.\nNa “Istoku” u subotu će se odigrati pet mečeva. U Trgovištu, u komšijskom odmeravanju snaga sastaće se predposlednja Pčinja koja ne liči na tim iz prošle sezone i pojačana Vlasina. Domaćin je posle pet kola osetio draž pobede, ali mu to neće biti dovoljno i gostima dajemo malu prednost. Mladi sastav GFK Jagodine vezao je dve pobede, četvrti su, i bliži su pobedi od iskusnih “rudara” iz Resavice. Duel takmaca iz donje polovine, Meševa i Hajduk Veljka, nezahvalno je prognozirati, ipak bar na papiru domaćin je bliži trijumfu protiv hronično neefikasnih Negotinaca (postigli samo pet golova). Najlakši posao očekuje lidera u Kruševcu protiv fenjeraša iz Leskovca, i sve osim ubedljive pobede bilo bi iznenađenje. U nedelju derbi se igra između dva Radnička, iz Svilajnca i Pirota. Domaćin je vezao četiri pobede, Piroćanci se bude i nezahvalno je davati bilo kakve prognoze. Drugoplasirana Budućnost je favorit protiv sve lošijeg Brzog broda, koji sve više tone na tabeli (vezali su četiri neuspeha). GFK Dubočica je plasmanom u osminu finala Kupa zabeležila najveći uspeh u novijoj istoriji kluba. Na krilima trijumfa u Subotici dočekuju bolje plasirano Jedinstvo i bliži su pobedi\nPrema rasporedu sutra će se na “Zapadu” odigrati sedam utakmica. Mladi sastav Borca 1926 domaćin je Smederevu 1924. Kako to obično biva, mladost za sobom povlači promenljive igre, i to se odrazilo i na rezultate. Bar na papiru su bliži osvajanju tri boda, jer su prethodnih šest mečeva kraj Morave rešili u svoju korist. Igraće bez obolelog I najboljeg igrača Miloševića. Treba imati u vidu da su Smederevci na poslednje tri utakmice upisali dve pobede. Takovo je prošle nedelje prekinulo niz od pet mečeva bez pobede i šansa za popravni biće protiv sve slabijeg novajlije iz Krupnja. Požarevljani su vezali dva poraza i mogućnost da uknjiže tri boda pruža im se protiv neubedljive Sloge iz Kraljeva, koju umuči hronična neefikasnost. Osmoplasiranoj Slogi iz Bajine Bašte smeši se nova pobeda protiv RSK-a, tima sa najviše poraza i primljenih golova u ligi. Sloga će u Požegi ugostiti Real, specijaliste za nerešene rezultate, i pobeda je imperativ za ambicioznog domaćina. Mačva 1929 odlazi na prijatan izlet u Rašku na megdan poslednjoj Trepči, ekipu koja je sakupila tek tri boda i još očekuju prvu pobedu. U meču između ekipa GFK Slobode i Budućnosti iz Arilja domaća ekipa je apsolutni favorit, od dosadašnjih šest utakmica na domaćem terenu doživala je samo jedan neuspeh, uz meč sa Mladim radnikom 1926 koji je registrovan službenim rezultatom u korist Požarevljana. Perostali duel odigraće se u nedelju u Kragujevcu, između Sušice i vodećeg Jedinstva. Aduti su na strani uspešnog gosta pogotovu što imaju najpouzdaniju odbranu u ligi i deset kola su bez poraza.\nSrpske lige Muškarci Srpska liga Vojvodina Prva iskra Teleoptik TEK Sloga OFK Beograd Borac Zemun BSK Borča Brodarac Radnički (O) Zvezdara Ušće Novi Beograd Studentski grad Leštane Jedinstvo Radnički (NB) BASK Borac 1926 Trepča Sloga (BB) Sušica Takovo GFK Sloboda Budućnost (A) Rađevac Jedinstvo RSK Mačva 1929 Smederevo 1924 Sloga (K) Real Mladi radnik 1926 Sloga (P) Trayal Pčinja Budućnost (P) GFK Dubočica Dinamo GFK Jagodina Rembas Timočanin Jedinstvo (P) OFK Brzi Brod Vlasina Sloga (L) Radnički (P) Hajduk Veljko Radnički (S) Meševo Borac (Š) Jedinstvo (SP) Borac (S) OFK Kikinda Hajduk 1912 Omladinac 1. Maj Ruma Radnički 1912 Tekstilac Feniks 1995 OFK Vršac Radnički (Zr) Tisa Dinamo 1945 OFK Stari Grad OFK Bečej 1918 Srbija Grad Beograd Obrenovac Barič\n"Optičari" lagano do pobede protiv Leštana\nTeleoptik minimalnim rezultatom savladao Ušće Novi Beograd\nSubotnji matine kraj Save završen bez golova


Povećana radioaktivnost u Pacifiku\nTokio - Nivo radioaktivnog joda u vodama Pacifika oko Japana premašio je dozvoljenu granicu 1250 puta, saopštili su japanski zvaničnici.\nJapanska agencija za nuklearnu bezbednost je navela da je merenja izvršila kompanija Tokio elektrik koja upravlja centralom i da su uzeti uzorci vode oko reaktora 1.Tokijske vlasti su juče ukinule prethodno izdato upozorenje da se ne konzumira voda iz česme zbog povećanog nivoa radijacije.\nIstovremeno kada je stigla vest da je voda sa česme u Japanu ponovo ispravana za korišćenje, detektovane su veće količine radioaktivnog joda u vodama Pacifika.\nNekoliko stotina metara od obale, u blizini reaktora 1 nuklearne elektrane Fukušima izmereno je zagadjenje morske vode znatno veće nego prethodnih dana.\nPoređenja radi u četvrtak je radijacija bila veća od dozvoljene "samo" 145 puta. Ipak stručnjaci tvrde da će zagađenje imati neznatan uticaj na morski život i hranu iz mora, jer će se radioaktivne čestice "u znatnoj meri rastvoriti" dok ih morske vrste budu konzumirale.\n"Ukoliko popijete 50 centilitara tekuće vode sa tom koncentracijom joda, dostići ćete godišnji dozvoljeni limit joda", rekao je jedan od portparola agencije, dodavši da se radi o "relativno visokom nivou".\nOn je ukazao da će se radioaktivnost ispuštena u more razblažiti plimom, kao i da su potrebne mnogo veće koncentracije da bi radioaktivni jod upile morske alge i životinje.\n"Pored toga, koncentracija joda se smanjuje na polovinu svakih osam dana, tako da dok ljudi budu jeli plodove mora, koncentracija joda će verovatno biti značajno smanjena", dodao je portparol.


Željki Cvijanović više novca za plate i putovanja, manje za humanitarne akcije\nU Prijedlogu budžeta Republike Srpske za 2022. godinu, koji je prekjučer usvojila Vlada RS-a, cifra kojom će raspolagati predsjednica Republike Srpske iznosi 10,3 miliona maraka i veća je od ovogodišnje za 117.900 KM, ali zanimljiv je raspored novca po stavkama.\nTako su, naprimjer, rashodi za bruto plate zaposlenih povećani sa 2,6 na 2,7 miliona KM, a rashodi za režijski materijal sa 100 na 150 hiljada KM, vidljivo je iz Prijedloga budžeta, piše Capital.Željka Cvijanović i zaposleni u Službi predsjednice više će, prema projekcijama u budžetu, putovati u idućoj godini, pa su tako rashodi po osnovu putovanja i smještaja povećani sa 230 na 350 hiljada KM. Povećana im je i reprezentacija sa 160 na 180 hiljada KM.\nPovećan je i iznos za obilježavanje neutavnog Dana RS-a sa 403.500 na pola miliona maraka.\nIstovremeno, za 427.500 KM je smanjen iznos za humanitarne i društveno korisne akcije i pokroviteljstva, odnosno sa 2,7 na 2,3 miliona KM.\nNeznatno, za 53.500 KM je povećan iznos za izgradnju, adaptaciju i opremanje objekata za djecu i omladinu i to sa 1,96 na dva miliona maraka.\nU Službi predsjednika planiraju i za investiciono održavanje, rekonstrukciju i adaptaciju objekata 200 hiljada KM, što je više nego ove godine kada su za te namjene imali 174 hiljade KM.\nPodsjećamo, Vlada RS prekjučer je usvojila Prijedlog budžeta Republike Srpske za 2022. godinu, po hitnom postupku, a koji iznosi četiri milijarde i 24 miliona KM i veći je za osam miliona od Rebalansa budžeta Republike Srpske za 2021. godinu.\nPoplave u Gojevićima: Voda došla do kuća\nMektić bi da se zabrani glasanje penzionerima: Interesuje ih samo penzija\nFojnica: Završen Studentski pohod na Prokoško jezero


„KORONA SE PONOVO RAZBUKTALA“ Dodik vjeruje da će epidemiološke mjere DATI REZULTATE - Srpskainfo\nAko ih daju, onda ćemo ponovo otvoriti škole, ugostiteljske objekte. U suprotnom, moraćemo ostati pri postojećim mjerama, rekao je Dodik danas novinarima u Banjaluci.\n“SRPSKA MOŽE DA POSTANE AMERIČKI PARTNER” Crnadak o sastancima s novim sekretarom SAD\n– Kada se očekivalo da će epidemija početi da jenjava, ona se ponovo razbuktala – napomenuo je Dodik i dodao da treba ponovo naći način da se zdravstveni radnici motivišu da rade.\nU Srpskoj nema organizovanja kampova\nSrpski član Predsjedništva BiH Milorad Dodik rekao je da Republika Srpska ostaje pri stavu da na njenoj teritoriji nema organizovanja kampova za boravak migranata, te da i oni to znaju i da se usmjeravaju na druge destinacije.\n– Ostajemo pri svom stavu da nismo spremni da prihvatimo organizaciju kampova za boravak migranata, ali odnosimo se humano prema njima i svakome ko prolazi ovuda pokušavamo da pomognemo pružanjem podrške, hrane, vode i drugog što trebaju – rekao je Dodik novinarima.\nPolitika Korona virusMilorad DodikRepublika Srpskazaraza


Brnabićeva, koja je započela posetu Argentini sastankom sa Solom, naglasila je značaj prijateljstva dve zemlje i istakla da će Srbija ostati posvećena daljem unapređenju bilateralne saradnje.\nOna je argentinskom šefu diplomatije čestitala imenovanje na novu funkciju, te izrazila veliko zadovoljstvo što će sutra prisustvovati predsedničkoj inauguraciji u Buenos Ajresu, saopšteno je iz Vlade Srbije.\nSola je zahvalio Brnabićevoj za posetu i naglasio da se raduje budućoj saradnji Srbije i Argentine.\nBrnabićeva će sutra predstavljati Srbiju na ceremoniji polaganja zakletve i prenosa vlasti novoizabranom predsedniku Argentine Albertu Fernandezu.\nInauguraciji će prisustvovati mnogi svetski lideri.


Jul 2012 - INCEST TRAUMA CENTAR - BEOGRAD\nNedelja, 01. jul 2012. od 16 do 20 časova - Incest Trauma Centar - Beograd je KNJIGA u "ŽIVOJ BIBLIOTECI" Saveta Evrope na Trgu Republike u Smederevu.\n"Živu biblioteku" je organizovala NVO "PATOS" iz Smedereva, u okviru međunarodnog multimedijalnog festivala PATOSoffIRANJE .\nČetvrtak, 19. jul 2012. od 13.30 do 16.30 časova - Incest Trauma Centar - Beograd je KNJIGA u "ŽIVOJ BIBLIOTECI" Saveta Evrope u rezidenciji Njegove Ekselencije g. Majkl Devenporta, ambasadora Velike Britanije u Srbiji\n"Živa biblioteka" funkcioniše baš kao prava biblioteka, gde čitateljke i čitaoci dolaze da pozajme “knjigu” na određeno vreme. Postoji jedna razlika: knjige u "Živoj biblioteci" su ljudi, i knjige i čitateljke i čitaoci imaju priliku da uđu u pravi dijalog. Knjige u "Živoj biblioteci" su ljudi koji predstavljaju grupe koje su često meta predrasuda i stereotipa, i koji su često žrtve diskriminacije, predrasuda i socijalne ekskluzije. U ovoj biblioteci, knjige ne samo da mogu da pričaju, već mogu i da odgovaraju na pitanja čitalaca, a mogu i da postavljaju pitanja i da uče


Potpisan sporazum o saradnji između Fondacije „Novi Sad 2021“ i Fonda Evropski poslovi Vlade AP Vojvodine - Novi Sad - Evropska prestonica kulture\nPotpisan sporazum o saradnji između Fondacije „Novi Sad 2021“ i Fonda Evropski poslovi Vlade AP Vojvodine\nObjavljeno 27/12/2017 u kategoriji: Vesti\nU sredu 27. decembra, potpisan je sporazum o saradnji između „Fondacije Novi Sad 2021“ i „Fonda evropski poslovi“, koja će se najviše bazirati na sprovođenju obuka za ustanove kulture sa teritorije grada Novog Sada i Zone 021 (Irig, Sremski Karlovci, Beočin), u oblasti apliciranja za sredstva iz fondova EU.\nProces realizacije projekta Evropske prestonice kulture podrazumeva, pored ostalog i saradnju između institucija posvećenih pronalaženju novih rešenja i modela saradnje. Vođeni saznanjima da jako mali procenat ustanova kulture ostvaruje saradnju sa svojim međunarodnim kolegama, tim Fondacije ’’Novi Sad 2021’’ krenuo je u realizaciju više programskih celina opredeljenih ka podizanju kapaciteta za umrežavanje, razvijanje partnerstava i osposobljavanja za projektne aktivnosti.\nSporazumom Fondacije i Fonda Evropski poslovi stvoreni su uslovi za dugoročnu poslovnu saradnju radi podsticanja uspešnog partnerstva, efikasnijeg vršenja delatnosti, iskorišćavanja raspoloživih resursa i sprovođenja godišnjih programa poslovanja, u cilju uspešne realizacije projekta „Novi Sad 2021 – Evropska prestonica kulture“ i programskih aktivnosti Fonda. Saradnja će se ostvarivati na više načina, a pre svega međusobnim informisanjem o pitanjima značajnim za proces pristupanja Republike Srbije Evropskoj uniji. Potom, kroz zajedničko delovanje u cilju edukacije i informisanja na teritoriji Novog Sada i Zone 021 (Irig, Sremski Karlovci, Beočin), a izvesna je i zajednička realizacija manifestacija u cilju promocije evropskih vrednosti i procesa evropskih integracija.\nU prvoj polovini 2018. godine, planirano je da Fond realizuje obuke „Mogućnosti finansiranja putem EU fondova“ za predstavnike institucija kulture na teritoriji Novog Sada čiji je osnivač Republika, Pokrajina ili Grad Novi Sad, za predstavnike nevladinog sektora koji su deo programa Novi Sad 2021, i za predstavnike partnerskih organizacija na sprovođenju projekta u saradnji sa Fondacijom.


UNS :: Sukob: Informer i Kurir vs Blic i Alo (2014) :: Politički moćnici spasli robije Aleksandra Rodića\nNaslovna | Aktuelno | Sukob: Informer i Kurir vs Blic i Alo (2014) | Politički moćnici spasli robije Aleksandra Rodića\nAutor: Tamara Marković- Subota – Ivan Jovanović Izvor: Blic\nRadisav Rodić, vlasnik „Kurira“, uhapšen je 27. oktobra 2009. godine, ali akcija na razotkrivanju njegovih zloupotreba, nije tada zaustavljena. Tri meseca kasnije, Rodić i njegovi sinovi Aleksandar i Vukadin, kao i saradnica Aleksandra Simić osumnjičeni su za mnogo veću zloupotrebu, tešku čak milijardu dinara, to jest deset miliona evra.\nPrema zvaničnim tvrdnjama MUP-a, oni su za milijardu dinara oštetili budžet i više preduzeća i banaka.\nOni su osumnjičeni da su od marta do avgusta 2009. za 983.559.447 dinara oštetili budžet Srbije i - „Parking servis“, „Gradsku čistoću“, Elektrodistribuciju, Telekom i „Beogradski vodovod i kanalizacije“.\nOsumnjičeni su i da su oštetili „Kolubaru“ iz Lazarevca, „Politiku“ AD, „Poslovni prostor“ iz Novog Sada, Toplanu, budžet grada Beograda, Marfin, Komercijalnu, Kontinental i Alfa banku.\nRadisav, Vukadin i Aleksandar, kao osnivači, direktori ili suosnivači više preduzeća, iskorišćavanjem ovlašćenja pribavili su korist Radisavu od 831.338.383 dinara, kao i fi rmi „Ronako sistems“ iz SAD od 143.384.764 dinara.\nOsumnjičena Aleksandra Simić, direktorka „ABC Gradinga“, pribavila je Radisavu Rodiću 8.836.300 dinara - saopštila je policija u januaru 2011.\nPosle MUP-a, oglasila se i Poreska policija saopštenjem: „Poreska policija podnela je dopunu krivične prijave protiv R. R., vlasnika i direktora više preduzeća, V. R., vlasnika i direktora ‘ABC Compani‘, A. R., direktora ‘Belege‘ i A.S., direktorke ‘ABC Grading‘, zbog zloupotrebe položaja. - R. R. je sa saučesnicima pribavio 983.559.447,63 dinara na štetu budžeta Srbije i većeg broja javnih i privatnih preduzeća i poslovnih banaka - saopštila je Poreska policija.\nDopuna krivične prijave podneta je Višem javnom tužilaštvu, a Aleksandar Rodić u strahu od hapšenja tada se krio u jednom stanu u Beogradu. Od hapšenja, međutim, nije bilo ništa, a kako se kasnije ispostavilo, ni od krivične prijave, koju je Više tužilaštvo odbacilo zbog „nedostatka dokaza“.\nNaravno da to nije pravi razlog, jer su akciju vodili SBPOK i Poreska policija.\nO navodnom nedostatku dokaza govori činjenica da je ovo jedina krivična prijava SBPOK-a koja je odbačena - kaže za „Blic“ izvor upoznat sa istragom.\nMnogo interesantnija činjenica, koja do sada nije bila poznata, jeste da je zbog krivične prijave teške deset miliona evra, protiv sinova Radisava Rodića pokrenuta i fi nansijska istraga.\nJedinica za fi nansijske istrage pokrenula je postupak protiv Aleksandra i Vukadina Rodića. Istraga je trajala nekoliko meseci i kompletan izveštaj je predat tužilaštvu. Po zakonu, njihova imovina, vredna nekoliko desetina miliona evra, morala je da bude oduzeta. Očigledno je da u ovom slučaju nije rađeno po zakonu, jer je krivična prijava odbačena, a postupak po finansijskoj istrazi nije pokrenut - kaže naš izvor.\nAleksandar Rodić je tada uspeo da „sklopi dil sa političkim moćnicima“ i oslobodi se višegodišnje robije i oduzimanja imovine. Zauzvrat, politički moćnici sa kojima je Rodić napravio dil, u njegovom tabloidu dobili su prostor za „lično oglašavanje“.\nTekstovi tih političkih moćnika u „Kuriru“ bili su cena za slobodu i očuvanje imovine.\nRadisav Rodić, osnivač tabloida „Kurir“, našao se na listi najvećih poreskih dužnika koju je Poreska uprava objavila krajem prošle godine. On je sa dugom od 62,7 miliona dinara bio sedmi na spisku 100 najvećih neplatiša među fi zičkim licima.\nOvaj dug datira još od pre sedam godina, budući da je Poreska uprava 2005. i 2006. godine pokrenula krivične postupke pred Opštinskim i Okružnim sudom u Pančevu i Petim opštinskim sudom u Beogradu. Rodić je odbio da plati dug sa obrazloženjem da je on nastao kada je 2004. godine povukao dva miliona evra koje je kao građanin pozajmio svojoj fi rmi „ABC produkt“, što ne podleže oporezivanju kao lični prihod. Na pitanje „Blica“ da li je Rodić izmirio taj dug, u Poreskoj upravi su se pozvali na Zakon o zaštiti podataka ličnosti, te odgovor na to pitanje nismo dobili.


LUDILO MOŽE DA POČNE: Šta nam donose nove “Zvezde Granda” – Haber.ba\nLUDILO MOŽE DA POČNE: Šta nam donose nove “Zvezde Granda”\nJelena Karleuša bila je u centru pažnje, jer je na snimanje “Zvezda Granda” došla sa novom bojom kose i frizurom.\nNjoj je društvo pravila i Mira Škorić koja joj je pomagala na mentorskim časovima, a emisiju je pratila iza kamera, piše “Expresstabloid.ba“.\nU četvrtom krugu Dragan Stojković Bosanac uključit će se u emisiju putem skype-a iz svog doma na Bežanijskoj kosi. Doktor za muziku još uvijek se oporavlja od nedavne operacije srca, ali je dobrog zdravlja i može ponovo da ocjenjuje takmičare.\nU ovom krugu najpopularnijeg takmičenja bit će promijenjena i pravila, a jedno od njih je da svi takmičari koji dobiju manje od pet glasova se bore ponovo u baražu na kraju emisije. Pogledajte šta vas sve očekuje u večerašnjoj epizodi i kako su Jelena Karleuša i Saša Popović napravili šou:\nTeme:nova emisija, Zvezde Granda


Programi za: restorane, hotele, spa centre, picerije, kafiće, wellness/fitness i druge klubove, aqua parkove, kućnu dostavu...\nKompanija RKEEPER-UCS - sistem za automatizaciju\nRKEEPER doo Beograd je deo svetskog sistema RKEEPER-UCS sa centralom u Moskvi. Pored kompanije u Srbiji, RKEEPER-UCS kompanije su prisutne u brojnim zemljama širom sveta.\nKompanija RKEEPER-UCS je počela sa prvim instalacijama 1992. godine u Moskvi, posle višegodišnjeg rada osnivača, tada postdiplomaca na Fakultetu primenjene matematike Moskovskog Univerziteta.\nOd tada, brojni timovi najistaknutijih stručnjaka kako u Moskvi tako i u drugim predstavništvima, rade na usavršavanju i proširivanju usko-specijalizovanog softvera u oblasti ugostiteljstva.\nRKEEPER je zasnovan na originalnoj osnovi koja je vremenom i ogromnom praksom usavršavana.\nVeliki broj instalacija (više od 14.000) u više od 30 zemalja, različitih privrednih, poreskih i tržišnih sistema, kao i povratne informacije sa različitim zahtevima za poboljšanje i optimizaciju, doveli su R-Keeper sistem gotovo do savršenstva u oblasti automatizacije ugostiteljskog poslovanja.\nJednostavnost i savršenstvo su osnovne ideje vodilje kompanije i na tome i dalje svakodnevno radi poseban tim visokostručnih profesionalaca, programera, dizajnera, kao i operatera koji uskladjenost svake dogradnje sa osnovnim programom, testiraju u uslovima visokih, u praksi nedostignutih opterećenja.\nBez lažne skromnosti tvrdimo da je naš program u svetskom vrhu u ovoj oblasti. Sistem R-Keeper je ključno i konačno rešenje za Vaše restorane, hotele, kafiće, klubove, fast food restorane, dostavu jela i pića, wellness-spa centre, banjske i druge stacionare, aqua parkove, bilijar klubove, slične igraonice i druge vidove ugostiteljsko-uslužnog poslovanja.\nSistem R-Keeper je rešenje kako za korporacijski lanac ugostiteljskih objekata, tako i za pojedinačne male kafiće.\nSistem automatizacije podrazumeva maksimalnu kontrolu i organizovanje konobara i drugog personala, rukovodjenje i racionalizaciju samog poslovanja kroz već pripremljene ili Vama prilagodjene načine rada, brojne neophodne izveštaje u svakom trenutku, uštedu u materijalu kroz kontrolu magacina i automatizaciju robno-materijalnog knjigovodstva; Personal Discount $ Depositing System (PDS) magnentih Klub-kartica za VIP i ostale goste itd. U oblasti hotelskog poslovanja, naš Shelter program automatizuje celokupan proces od rezervacije do odlaska gosta. I sve to u jednostavnom, brzom i "prijateljskom" interfejsu...\nPoslednjih godina sistem R-Keeper permanentno je unapređivan, pa je naša kompanija sada u prilici da svojim klijentima ponudi novu R-Keeper verziju. Pored toga, naša kompanija je stvorila nove softverske proizvode koji mogu raditi kako samostalno tako i u sklopu R-Keeper sistema.\nOsim softverskog inženjeringa, mi izvodimo kompletnu instalaciju hardversko-softverskog kompleksa, uspostavljajući računarske komunikacione mreže; organizujemo obuku osoblja, a posle instalacije pružamo kompletnu podršku softverskom delu, snabdevamo potrošnom robom, obezbeđujemo servis opreme u garantnom roku i posle njega. Naši stručnjaci su spremni da Vam obezbede tehničku podršku u svakom trenutku.\nViše od šesnaest godina iskustva u razvoju i održavanju softverskih proizvoda dozvoljava nam da sa uverenjem tvrdimo da za nas ne postoje neizvodljivi projekti!\nPrvenstveni cilj vidimo u prosperitetu i uspehu naših partnera daljem usavršavanju softvera i primeni modernih tehnologija.\nZa detaljnije informisanje o kompaniji posetite www.rkeeper.com i www.game-keeper.com\nRKEEPER doo Beograd\ntel: +381 11 7614140\nfax: +381 11 6684757\nmob: +381 63 8025818\nmob: +381 65 8025818\noffice 10-18h, ponedeljak - petak\nsupport 00-24h, sedam dana u nedelji\nRaznolika i prilagodljiva ponuda će ispuniti želje gostiju raznih zahteva. Od porodične posete, na odmoru, do poslovnog prenoćišta.Pored sale restorana za 100 gostiju, gostiona pruža i uslugu prenoćišta sa pet dvokrevetnih i dve sobe sa ...


Lažna vest da je 86 trudnica rodilo mrtve bebe tokom prvih šest meseci u 2021. godini u jednoj regiji u Kanadi, ovog meseca je reciklirana na tviter nalozima na srpskom jeziku. Tvrdnje o porastu broja mrtvorođene dece tokom prošle godine, već je demantovalo nekoliko kanadskih bolnica.\nTvrdnje da su vakcine protiv kovida oštetile prirodni imuni sistem onih koji su se vakcinisali šire se društvenim mrežama u poslednje vreme, a zasnovane su na pogrešnoj interpretaciji izveštaja britanske Agencije za zdravstvenu bezbednost. Antitela se mogu formirati i nakon vakcinacije i nakon prirodnog zaražavanja virusom korona. Nema međutim dokaza da kovid vakcina slabi prirodni imunitet. Brojne studije štaviše podržavaju vakcinaciju i nakon prirodne kovid infekcije.


Odbojkašice Srbije poražene od Holandije - Sport - Dnevni list Danas\nPočetna » Sport » Odbojkašice Srbije poražene od Holandije\nOdbojkašice Srbije poražene od Holandije\nŽenska odbojkaška reprezentacija Srbije izgubila je od Holandije u Roterdamu sa 3-2, u poslednjoj utakmici četvrtog vikenda Lige nacija.\n1Piše: Z.V. 07. juna 2018. 23.15\nFoto: Odbojkaški savez Srbije (arhivska fotografija)\nOdbojkašice Srbije je vodile sa 2-0 u setovima, imale prednost i sredinom trećeg seta i onda neočekivan pad i igri, pa su Holanđanke uspele da preokrenu rezultat i posle velike borbe u petom setu (naše reprezentativke su imale jednu meč loptu) domaće odbojkašice koriste svoju petu dolaze do trijumfa.\nU prva dva seta sve je u igri naše reprezentacije bilo na najvišem nivou, od odbrane preko bloka do napada. Međutim, sredinom trećeg pada Tijana Bošković se umorila, blok Holanđanki je uspevao da je zaustavi kao i igru na naše „srenjake“ Milenu Rašić i Jovanu Stevanović. Grešilo se mnogo i u odbrani, a selelektor Terzić nije bio zadovoljan ni organizacijom napada.\nNajefikasnija u srpskom timu bila je Tijana Bošković sa 34 poena, dok je 18 postigla kapiten Milena Rašić.\nReprezentacija Srbije je i dalje na korak od plasmana na završni turnir, ali sada ima skor od devet pobeda i tri poraza. Sledeći, poslednji turnir ove faze Lige nacija igraće se od 12. do 14. juna u Argenitini, a pored Srbije i domaćina učestvovaće još Južna Koreja i SAD.\nZavršni turnir prvog izdanja Lige nacija za odbojkašice održaće se od 27. juna do 1. jula u Nanđingu, a osim domaćina Kine učestvovaće još pet najuspešnijih selekcija.\n08. juna 2018. u 11.24\nTrener koji ne zna da vodi ekipu koja ne samo da je vodila nego daklasirala protivnice u prva dva seta, pa na kraju izgubila meč, treba da nađe neko drugo zanimanje, jer mora da je kreten. No, kada mogu slični njemu da vodi RTS, a jedan i državu, što nebi i on vodio pobedničku ekipu u poraze.


Počinje test: Zaraziće ih opet - BIGportal.ba\n19 Aprila, 2021 19 Aprila, 2021 04323\nBritanski naučnici pokreću test kojim će bivše kovid 19 pacijente opet izolžiti virusu kako bi ispitali imuni odgovor i videti da li će se ljudi reinficirati.\nU februaru, Velika Britanija je postala prva zemlja na svetu koja radi kovid 19 ispitivanja na ljudima, kao u slučaju kada su volonteri namerno izloženi koronavirusu kako bi pomogli u borbi protiv ove opake bolesti.\n,”Informacija iz ovog istraživanja će nam omogućiti da razvijemo bolje vakcine i načine lečenja, ali i da razumemo da li su ljudi zaštićeni nakon preležanog virusa i koliko”, rekla je vakcinolog i šef istraživanja sa univerziteta Oksford Helen Makšejn.\nU drugoj fazi, koja počinje na leto, inficiraće se drugi volonteri sa “standardnom dozom”. U fazi jedan, do 64 zdrava učesnika testa, starih od 18 do 30 godina koji su bili inficirani s kovid-19 pre najmanje tri meseca, biće zaraženi originalnim sojem SARS-CoV-2. Onda će biti u karantinu najmanje 17 dana i biće nadgledani, a ako neko razvije simptome, biće lečen monogenalnim Regeneron antitelima.


Željko Komšić brutalno "spustio" Miloradu Dodiku: "RS nema nikakve granice niti Graničnu policiju, postoje samo granice BiH"\nČlan Predsjedništva Bosne i Hercegovine i predsjednik Demokratske fronte Željko Komšić oglasio se povodom, kako je rekao, ”pokušaja člana Predsjedništva BiH iz reda srpskog naroda Milorada Dodika da kroz navodne razgovore sa predsjednikom Republike Srbije Aleksandrom Vučićem promoviše nepostojeće granice entiteta RS”.\n“Dodik može pricati dan i noć, može nikad ne prestajati da priča ali činjenice će uvijek ostati činjenice. Nikakvim političkim govorom ne može mu uspjeti da u realnost uvede ono što ne postoji, a ne postoje granice entiteta RS. Postoje samo granice BiH i Srbije”, kazao je Komšić.\nOznačeno IstaknutoMilorad DodikŽeljko Komšić\nPropada mračni plan Mladena Grujičića u Srebrenici\nNE, NE ŠALI SE Dodik: Ja sam uspio što Donald Trump nije…\nNevjerovatna situacija ispred stadiona Grbavica na utakmici BiH – Belgija (Video)\nSjećate li se Fikreta Alića, logoraša u Trnopolju? Za nepovjerovati je šta mu se dešava\nCivilna zaštita KS rukavice nabavila preko firme za prodaju torti i kolača


Akcionari: Država i NBS krivi za Agrobanku\nRepublika Srbija i Narodna banka Srbije nisu izvršile svoje obaveze prihvaćene Planom aktivnosti za rehabilitaciju Agrobanke, navode predstavnici stranih akcionara u Agrobanci i dodaju da "upravo neizvršenje toga Plana NBS navodi kao argument za oduzimanje dozvole za rad banci".\nOni u saopštenju ukazuju da je plan aktivnosti zrađen i potpisan 14. februara 2012. od strane više od 50 odsto akcionara, i to na čelu sa većinskim akcionarom – Republikom Srbijom (20 odsto akcija), koja je trebalo da bude i nosilac većine aktivnosti, čime je argumentacija NBS dovedena do apsurda.\nNaime, dodaje se, NBS je nakon mesec dana zvanično odgovorila na Zahtev za preispitivanje odluke o oduzimanju dozvole za rad Agrobanci, a koji je uputila petina akcionara Agrobanke a.d. iz EU, "kojima je ovim činom na revolucionaran način eksproprisana imovina u vrednosti većoj od 70 miliona evra".\n- Ono što najviše uznemiruje u odgovoru koji je NBS dostavio akcionarima je objašnjenje zbog čega je oduzeta dozvola za rad banci. Tvrdi se da je dozvola oduzeta, jer je Narodna banka Srbije utvrdila da aktivnosti koje su sprovedene u skladu s Planom aktivnosti nisu dovele do poboljšavanja njenog finansijskog stanja, već je ono, nasuprot tome, pogoršano. Očigledno se radi o situaciji koja je dovedena do apsurda, jer je objašnjenje u totalnoj suprotnosti sa stvarnim činjeničnim stanjem - navodi se u saopštenju akcionara.\nAkcionari navode da su "Republika Srbija, NBS i prinudni upravnici upravo oni koji su u potpunosti ignorisali Plan aktivnosti, koji nije sproveden jedino i isključivo zbog toga što Republika Srbija nije ispunila svoje obaveze predviđene istim, i to tako što nije omogućila održavanje skupština akcionara i što nije obezbedila potrebna sredstva na koja se obavezala potpisanim i prihvaćenim planom, a NBS i prinudni upravnici potom nisu usvojili zahtev akcionara da okviru svojih nadležnosti usvoje odluke sa dnevnog reda dve vanredne skupštine koje nisu održane zbog toga što je Republika Srbija ignorisala njihovo zasedanje".\nDodaje se i da je "indikativno" to što se, osim Republike Srbije, na skupštini nisu pojavili ni srpski akcionari odnosno veća pravna lica.\nNa nesprovođenje Plana aktivnosti, akcionari nisu imali uticaja, sem Republike Srbije, kao većinskog akcionara. NBS je imala obavezu, u skladu sa zakonom, da o tome obavesti ostale akcionare i zahteva dodatne mere u cilju poboljšanja finansijskog stanja banke, što nije učinila.\nKao zaključak u slučaju oduzimanja dozvole za rad Agrobanci a.d., u odgovoru na Zahtev akcionara, NBS navodi da je rešenje o oduzimanju dozvole za rad banci konačno i da je njegovo preispitivanje jedino moguće samo u okviru sudskog postupka.\n- Sada se postavlja pitanje koliko je u interesu Republike Srbije i njene ekonomije da u trenutku, kada treba da otpočne svoj put integracije u Evropsku uniju, ovakav slučaj prikaže je kao nesigurnu zemlju za strana ulaganja. Dovođenje banke u stečaj koja posluje pozitivno, kao što je Agrobanka, od strane nacionalnog finansijskog regulatora, u ovom slučaju NBS, predstavlja flagrantan primer loše poslovne prakse jedne zemlje - zaključuje se u saopštenju akcionara Agrobanke.


KOD - SENS.RS\nUdruženje građana KOD je društveni servis koji podržava razvoj kreativnog sektora među mladima, ženama i manje privilegovanim grupama. KOD organizuje neformalno obrazovanje dece i mladih na polju umetnosti i zanatstva i ima svoj galerijski program.\nGalerija ALT je naš program koji promoviše društvenu i kulturnu kritiku kroz savremene umetničke prakse i dizajn, godišnje nagrade studenata likovnih umetnosti, uključujući i bazare rukotvorina, od kojih je najpoznatiji Inkluzivni bazar rukotvorina.\nProgrami neformalne edukacije kao što su "Kreativan dizajn" i "KOD Studio" su inkluzivnog karaktera i putem njih se pruža ekonomska podrška angažovanim stručnjacima – predavačima i instruktorima koji dolaze iz ugroženih grupa. Istovremeno, vršimo i obuku mladih ili nezaposlenih građana koji traže alternativna rešenja za sticanje prihoda ili prekvalifikaciju u oblasti starih zanata i dizajna rukotvorina.\nUdruženje je osnovano 2006. godine sa misijom da stvara uslove za razvoj novog kulturnog modela odgovornog društva u kojem postoje jednake šanse i mogućnosti za svakog.\nNaši korisnici su osobe u nepovoljnom društvenom položaju, kao i osobe sa invaliditetom, posebno mladi i žene bez stalnog zaposlenja. Naš cilj je da doprinesemo njihovom ekonomskom osnaživanju i društvenoj integraciji putem kulturne produkcije i obrazovanja kroz umetnost.


Cene vozačkih ispita i dalje skupe za većinu polaznika - Biznis.rs\nSamu obuku dodatno otežava pandemija korona virusa\n2.3.2021 10:07 Autor: Marija Jovanović 7\nMnogi polaznici u auto-školama u Srbiji godinama se žale na cenu obuke i polaganja vozačkih ispita. Iz Privredne komore koja okuplja auto škole u...\nMnogi polaznici u auto-školama u Srbiji godinama se žale na cenu obuke i polaganja vozačkih ispita. Iz Privredne komore koja okuplja auto škole u Srbiji poručuju da je ova usluga skupa u odnosu na prosečnu platu, ali čak ni sa ovom cenom kvalitet obuke nije na nivou na kom treba da bude.\n„Što se tiče cene časa ona se nije menjala u odnosu na period od pre deset, 15 godina, ali je izmenama zakona povećan minimalan broj časova praktične obuke i dodata je obavezna teorijska obuka. Kada je reč o B kategoriji, cenu najviše određuje čas praktične obuke koji se kreće od 1.000 do 1.800 dinara, zavisno od toga da li je škola u PDV sistemu ili ne i da li se obučava na novijim i kvalitetnijim ili na starijim i lošijim vozilima“, kaže za Biznis.rs Mladen Rašeta iz Privredne komore auto škola Srbije.\nUkupna cena obuke i ispita kreće se od oko 52.000 do 90.000 dinara. Na ovo treba dodati još lekarsko uverenje koje košta oko 3.000 dinara, predavanja i polaganje ispita iz prve pomoći od oko 5.000 dinara, objašnjava naš sagovornik.\n„Kada bismo gledali realnu cenu obuke pod uslovom da se ispune svi uslovi za maksimalno kvalitetnu obuku uz dobra vozila i zadovoljne instruktore, ukupna cena polaganja za B kategoriju morala bi da bude najmanje 110.000 dinara“, navodi Rašeta.\nSam obračun cene obuke nije jednostavan. Kako napominje naš sagovornik, najvažniji deo cene od jednog časa praktične obuke odlazi na poreze, gorivo i plate radnika. Na primer, ako je cena časa 1.500 dinara na porez, ako je škola u PDV sistemu, odlazi oko 400 dinara, na gorivo odlazi još oko 150 dinara, i na platu radnika ide oko 600 dinara.\n„Škola plaća zakup lokala koji mora da ima veću površinu i najmanje dve prostorije, zatim korišćenje poligona, održavanje vozila koja godišnje prelaze najmanje 30.000 kilometara, osiguranje, servise, internet, održavanje računara koje moramo da imamo zbog teorijskih ispita. Pored instruktora, sa kandidatima rade i predavači, ispitivači, administrativni radnici, a postoje i troškovi izdavanje licenci, seminara i ispita“.\nTakođe, kupovina vozila je posebna stavka koja mnogo utiče na kvalitet obuke. Kako kaže Rašeta, auto škole su pod velikim pritiskom od strane MUP i kontrola, i za najmanje greške plaćaju se ogromne kazne, koje ulaze u obračun troškova prilikom formiranja cene.\nSamu obuku vozača dodatno otežava pandemija korona virusa. Auto-škole morale su da smanje broj kandidata na teorijskoj obuci i ispitama, pa se iz tog razloga polaznicima vremenski oduže predavanja i polaganje ispita. „Sve propisane mere se poštuju od maski, dezinfekcije, do manjeg broja polaznika u prostorijama“, navodi Rašeta.\nDržavni ugovori nas štite od ponovnog polaganja vozačkih ispita\nTRŽIŠTE NAFTE I DALJE NESIGURNO Cene nastavile prošlonedeljni pad vrednosti\nNEKRETNINE U BEOGRADU I DALJE NAJSKUPLJE Visoke cene i u Čajetini, Novom Sadu…\n2.3.2021 #1 Author\n2.3.2021 #3 Author\n2.3.2021 #4 Author\nSve je poskupelo pa tako i ovo…\n3.3.2021 #5 Author\nImati vozačku dozvolu je izgleda postalo luksuz u Srbiji?\n3.3.2021 #6 Author\n3.3.2021 #7 Author\nTrebalo bi u stvari bahate vozače vratiti na ponovnu obuku, po ovoj ceni.


Pronađen vozač koji je pobjegao sa lica mjesta saobraćajne nezgode - GradPrijedor.com - Portal grada Prijedora\nHome»Hronika»Pronađen vozač koji je pobjegao sa lica mjesta saobraćajne nezgode\n11. septembra 2018. 1 Min Read\nPolicijskoj upravi Prijedor dana 10.09.2018. godine, oko 19:45 časova, prijavljeno je da se na lokalnom putu L18-4, u mjestu Lamovita, grad Prijedor, dogodila saobraćajna nezgoda u kojoj je pješak maloljetno lice (2001) iz Prijedora, zadobilo lake tjelesne povrede, dok se nepoznati vozač koji je prouzrokovao nezgodu, vozilom udaljio sa lica mjesta.\nPovrijeđeno lice je radi ukazivanja medicinske pomoći upućeno u Opštu bolnicu u Prijedoru.\nRadeći na rasvjetljavanju okolnosti saobraćajne nezgode i pronalasku nepoznatog vozača i vozila, policijski službenici Policijske stanice Omarska, nedugo nakon saobraćajne nezgode, pronašli su putnički automobil marke marke „Golf 2“, te identifikovali vozača M.P. (1991) iz Prijedora, koji je učestvovao u saobraćajnoj nezgodi, nakon čega je napustio lice mjesta, nepružajući pomoć licu povrijeđenom u saobraćajnoj nezgodi.\nO svemu je obavješten dežurni tužilac Okružnog javnog tužilaštva Prijedor, kojem će, nakon kompletiranja predmeta, protiv lica M.P., biti dostavljen izvještaj za počinjeno krivično djelo „Nepružanje pomoći licu povrijeđenom u saobraćajnoj nezgodi“.


Srpska nesumnjivo podržava evrointergacije, ali da taj put koči neformiranje Savjeta ministara\n"Pokazali smo /Republika Srpska/ opredijeljenost, svoj kapacitet i sposobnost da izvršavamo obaveze na tom planu u skladu sa ustavnim nadležnostima, te formiramo vlast nakon izbora i čak povećavamo plate, čime smo pokazali da smo prava Republika", rekla je Cvijanovićeva.\n"Zakovani smo na tom putu, umjesto da sada u maju dobijemo pozitivno mišljenje evropskih organa. Poručila bih da treba da se krećemo dalje i dođemo do kandidatskog statusa kada je riječ o EU, te da to sve uradimo prije početka novembra i prije nego se formiraju nove institucije nakon provedenih izbora na nivou EU", navela je Cvijanovićeva.\n"To nije uopšte uslov za kretanje ka EU... Mi na evropskom putu nemamo kada da čekamo Federaciju BiH i Savjet ministara", naglasila je ona.\n"Pa, što niste to uradili do kraja februara i šta se promijenilo danas u odnosu na ono što je bilo prije dva-tri mjeseca, osim da smo izgubili vrijeme da dođemo do statusa kandidata za članstvo u EU. Svjesno i namjerno su ubili tu mogućnost", kaže Cijanovićeva.\nBivši srpski diplomata\nMilivojević: Zvizdić u Berlinu u ime SDA\nIzmišljeni uslovi komplikuju formiranje SM\nKošarac: Nema šanse da se Savjet ministara formira prije polovine juna\nSrbija i Srpska oštro napadane bez razloga\nKoga je Denis Zvizdić predstavljao u Berlinu?\n92 glasova 54%\n78 glasova 46%


„To je najniži prinos ikada ostvaren na obveznice Republike Srbije emitovane na međunarodnom finansijskom tržištu. Bolja cena koju smo ostavrili pokazuje da smo dodatno smanjili rizik zemlje u roku od svega pet meseci. To je potvrda poverenja investitora u rezultate koje Vlada Republike Srbije ostvaruje i još jedna potvrda ekonomskih reformi”, istakao je ministar finansija Siniša Mali i dodao da je javni dug Srbije u poslednjih nekoliko godina smanjen sa preko 70 odsto BDP-a na sadašnjih 51,9 odsto BDP-a.\n“Iz perspektive finansijskog tržišta, ovo je veliki rezultat za našu zemlju. Uspeli smo da se u ovoj godini dva puta pojavimo na međunarodnom finansijskom tržištu i potvrdimo najniže kamatne stope na državne hartije od vrednosti koje je Republika Srbija do sada izdala. Nakon emisije obveznice u iznosu od jedne milijarde evra u junu mesecu ove godine kada je interes investitora takođe bio značajno veći od ponude, odlučili smo da još jednom iskoristimo veoma povoljne uslove na međunarodnom tržištu i proširimo obim emisije za dodatnih 550 miliona evra”, rekao je ministar finansija Siniša Mali.


FDA odobrila bustere Fajzera i Moderne za sve odrasle – Krstarica\nFDA odobrila bustere Fajzera i Moderne za sve odrasle\nTanjug 19. novembra 2021. 19:40\nVAŠINGTON – Američka Uprava za hranu i lekove danas je dozvolila treću, „buster“ dozu vakcine protiv kovida 19 za sve Amerikance starije od 18 godina, šest meseci nakon što su primili drugu dozu vakcina kompanija Fajzer i Moderna.\nDodatna doza je već ranije dozvoljena za one koji su primili Džonson i Džonson vakcinu.\nMilioni Amerikanci će zahvaljujući toj odluci dobiti dodatnu zaštitu od kovida, prenosi Glas Amerike.\nCilj poteza je takođe da se efikasnije suzbija delta varijanta korona virusa, koja je proteklih meseci dovodila do pojave infekcije i kod vakcinisanih, koji zatim mogu da prenesu virus drugima.\nOko 31 milion vakcinisanih Amerikaanca je već primilo bustere koji su dozvoljeni za nekoliko kategorija građana.\nUz to, najmanje 10 država već je proširilo svoje programe za podelu dodatnih doza vakcina zbog novog povećanja broja slučajeva kovida 19, i pre dozvole FDA.\nPosle oko dva meseca smanjenog broja infekcija, u SAD je u protekle dve nedelje registrovan dnevni porast slučajeva, što se objašnjava širenjem zarazne delta varijante kao i dolaskom zime, zbog čega ljudi provode više vremena u zatvorenim prostorijama.\nGlavni američki stručnjak za infektivne bolesti Entoni Fauči rekao je ove nedelje da busteri mogu da pomognu u suzbijanju širenja bolesti.\nAmerički Centri za kontrolu i prevenciju bolesti (CDC) tek treba da dozvole distribuciju bustera pre nego što građani počnu da dobijaju novu dozu, a nezavisna komisija stručnjaka za vakcine CDC-a u petak razmatra nove podatke.\nNa sastanku tima Bele kuće za borbu protiv kovida 19, direktorka CDC Rošel Valenski saopštila je da će agencija brzo razmotriti podatke o bezbednosti, i izneti preporuke čim FDA donese svoju odluku.\nValenski kaže da je CDC prikupio dokaze koji pokazuju da su busteri delotvorni.\nKroz svoju Mrežu za nacionalnu zdravstvenu bezbednost, agencija je proučavala nove podatke o slučajevima kovida 19 u ustanovama za dugotrajnu negu starijih i bolesnih osoba.\nKada su slučajevi kovida 19 upoređeni između onih koji su primili dve doze, i onih koji su dobili i treću, buster doza, stopa zaraze je bila značajno niža među onima koji su dobili buster.\nAko CDC izda dozvolu, busteri će postati dostupni već u subotu.


Početak čišćenja kanala na levoj obali Dunava pomeren za 20. avgust | Energetski portal Srbije\nPočetak čišćenja kanala na levoj obali Dunava pomeren za 20. avgust\n09.08. 2019 Vesti | Srbija\nGradonačelnik Beograda prof. dr Zoran Radojičić izjavio je da je očekivani datum početka čišćenja kanala na prostoru leve obale Dunava 20. avgust, a po isteku zakonskog roka predviđenog za eventualne žalbe nakon sprovedenog postupka javne nabavke od 6. avgusta za Hitne sanacione radove.\nGradonačelnik Radojičić je izjavio da će čišćenje, za koje je Vlada Republike Srbije izdvojila 218 miliona dinara, na terenu sprovesti ekipe vodovodnog preduzeća „Sibnica”, a stručni nadzor vršiće JVP „Srbijavode”.\n„Svakoga dana na terenu će biti četiri ekipe sa odgovarajućom mehanizacijom, što je oko stotinu ljudi koji će početi radove sa različitih lokacija.\nPlaniran rok za završetak radova je devet meseci“, saopštio je gradonačelnik.\nPrvi čovek Beograda precizirao je da je predviđeno da se očisti oko 47 kilometara kanalske mreže, a radovi obuhvataju i rekonstrukciju crpne stanice „Reva” koja je od suštinskog značaja za evakuaciju viška vode sa područja tog dela Pančevačkog rita, odnosno Krnjače, Ovče i Borče.\nRadojičić je naglasio da ona predstavlja najnižu tačku područja, što znači da je najopterećenija, a sa godinama je izgubila stepen iskorišćenosti, te je rekonstrukcija neminovna.\n„Predviđeno je čišćenje 19,50 kilometara glavne kanalske mreže u koju spadaju Kalovita, Sebeš, Suvi Sebeš i Vizelj, kao i 27,22 kilometra sekundarne kanalske mreže u slivovima Ovča, Reva i Borča, zatim sanacija ustava i propusta, zacevljenje kanala u dužini od 120 metara, kao i sanacija hidromašinske opreme CS „Reva”, pojasnio je gradonačelnik.\nProf. dr Radojičić je poručio da ovi radovi imaju za cilj smanjenje rizika od izlivanja i plavljenja područja Pančevačkog rita, kao i preventivne mere na očuvanju i obezbeđenju funkcionalne sigurnosti zaštitnog sistema u slučaju nailaska novih poplavnih talasa u narednom periodu.\n„Očekujemo da ovo čišćenje poboljša funkcionalnost sistema za odvodnjavanje, to jest kanalske mreže i crpne stanice, kao i da poveća pouzdanost sistema u smislu smanjenja rizika od poplava izazvanih unutrašnjim vodama u tom delu Pančevačkog rita“, rekao je Radojičić.\nOn je dodao da je bitno da se pojača inspekcijski nadzor u cilju sprečavanja komunalnog i urbanističkog haosa koji je prisutan na području leve obale Dunava.\nGradonačelnik Beograda podsetio je da će projekat izgradnje kanalizacione mreže, koji je inicijativa predsednika Srbije Aleksandra Vučića, a za koji je Grad Beograd opredelio novac i sa Evropskom investicionom bankom dogovorio kredit od 35 miliona, rešiti višedecenijski problem žitelja leve obale Dunava, s obzirom na to da za 70 godina na tom prostoru nije napravljena kanalizaciona mreža.\n„Kako bi se ostvarili pozitivni efekti koje očekujemo od predstojećeg čišćenja, Grad Beograd će intenzivirati aktivnosti na izgradnji nedostajuće infrastrukture, pre svega kanalizacionog sistema, čija izgradnja kreće u martu iduće godine i u koji ćemo ukupno uložiti oko 80 miliona evra“, kazao je gradonačelnik Radojičić.\nPodsećanja radi, Grad Beograd je inicijator hitnih sanacionih radova nakon vanredno velikih padavina u junu ove godine koje su dovele do plavljenja delova naselja, putne infrastrukture i obradivih površina u Krnjači, Kotežu, Borči i Ovči.\nGradske službe su svakoga dana imale 500 radnika na terenu radi rešenja infrastrukturnih problema ili vraćanja infrastrukture u pređašnje stanje, asanacije, dezinsekcije, deratizacije, te izmeštanja vodovodnih mreža i postavljanja novih cevi na asfalt.\nfabrika otpadnih voda


Demokratski front će glasati za smenu Abazovića – BALKAN TV NOVI SAD\nHomeRegionDemokratski front će glasati za smenu Abazovića\n22/01/2022Redakcija BALKAN TVRegion, Vesti, Za slajder0\nIz DF-a su istakli da veruju da će to predstavljati korak u dobrom pravcu za prevazilaženje duboke krize u Crnoj Gori, koja se, kako su naveli, najbolje registrovala u sukobima u samoj Vladi premijera Zdravka Krivokapića i poprimila zastrašujuće razmere, prenose Vijesti.\n“Taj sukob u takozvanoj ekspertskoj vladi ne sme da određuje ili da utiče na dogovor parlamentarne većine”, kaže se u saopštenju DF-a.\nOni su ocenili da proces vraćanja Crne Gore sebi i sprečavanje da postane kolonija i banana država treba da bude najvažnija tema crnogorskog političkog života.\n“Ova vlada je oduzela pravo građanima da slobodno opredeljuju svoju budućnost, jer se predala i potčinila raznim centrima koji se nalaze izvan Crne Gore”, navodi se u saopštenju.\nIz DF-a su dodali da sa takvom praksom i ponašanjem treba što pre prekinuti i vratiti pravo narodnim predstavnicima, da slobodno i bez tog štetnog uticaja, odlučuju o svim pitanjima i izazovima.\nPrema njihovim rečima, izlazak iz političke krize može se postići poštenim i održivim dogovorom samo unutar parlamentarne većine.\nIz DF-a su istakli da Demokratska partija socijalista (DPS) ne može biti uključen u bilo koji proces i ne sme se dozvoliti da ta stranka više ostvari bilo kakav uticaj na izvršnu vlast, jer bi to bilo protiv volje naroda od 30. avgusta 2020.\nOni su ocenili da teške reči koje se danima razmenjuju između predsednika i potpredsednika Vlade samo dokazuju da se eksperimenti i odstupanje od demokratskih principa završavaju urušavanjem takvih trošnih konstrukcija.


Saopštenje za javnost komesara Erste lige\nDana 26.10.2019. godine odigrana je utakmica 3. kola Erste lige između "KK Ibar" i "KK Lovćen 1947 Bemax" u Rožajama u kojoj je pobijedila ekipa domaćina rezultatom 91-90.\nNakon upoznavanja sa delegatskim izvještajem i odgledanog snimka utakmice, konstatovano je da je nakon završetka utakmice u teren ušla grupa domaćih navijača, a jedan od njih je fizički nasrnuo na igrača gostujuće ekipe Emira Hadžibegovića, dok su ostali članovi navijačke grupe pokušali da se obračunaju sa ostalim igračima i rukovodstvom KK Lovćen 1947 Bemax, ali su ih u tome spriječili redari, prisutni pripadnici policije, igrači i rukovodstvo domaćeg tima.\nTakođe je konstatovano da je tokom utakmice navijačka grupa domaće ekipe nesportski navijala i vrijeđala igrače "KK Lovćen 1947 Bemax" i ubacivala čvrste predmete na teren.\nShodno članu 59 A, B i C, pokreće se disciplinski postupak protiv "KK Ibar" zbog slabe organizacije utakmice, fizičkog napada gledalaca na gostujuće igrače, zbog čega se izriče mjera suspenzije terena do okončanja disciplinskog postupka.\nUprava policije postupajući na osnovu saznanja da je došlo do incidenta na navedenoj utakmici, nadležnom sudu za prekršaje podnijela je prekršajne prijave protiv šest osoba zbog počinjenih prekršaja iz Zakona za sprječavanje nasilja i nedoličnog ponašanja na sportskim priredbama, kao i Zahtjev za pokretanje prekršajnog postupka nadležnom sudu za prekršaje protiv organizatora sportske priredbe.\nSva košarkaška takmičenja u Crnoj Gori zaustavljena do daljeg\nObavještenje za klubove\nMornar blizu plej ofa, Budućnost Voli druga\nKošarkašice Budućnosti Bemax ponovo najbolje u Kupu Crne Gore\nBudućnosti Voli dobila crnogorski derbi\n"Vučice" ubjedljive protiv Partizana\nPoraz "vučica" poslije 13 pobjeda zaredom\nU četvrtak počinje prodaja ulaznica za duel protiv V. Britanije\nBudućnost Voli osvojila Kup pobjedom nad Mornarom


U IZRAEL BEZ VIZA ZA DVE NEDELJE - MEDIJA CENTAR BOR );\nU IZRAEL BEZ VIZA ZA DVE NEDELJE\nAmbasador Izraele , gopsodin Artur Kol, izjavio je danas, u Skupštini opštine Bor, u prisustvu najvišeg rukovodstva, da će Izreal za dve nedelje ukinuti vizni režim Srbiji. On je pozvao opštinsko rukovodstvo da tešnje sarađuje sa izraelskom Ambasadom, jer ova zemlja želi sa Srbijom da uspostavi i bogatije privredne veze.\n-Pozovite našu ambasadu kad god imate neki tender , uvek ćemo reagovati. Sem prisnosti dva naroda i istorijskog nasleđa, hoćemo i na privrednom planu da budemo prijatelji. Avionskom linjijom iz Beograda do Tel Aviva stiže se za 2 i po sata, što znači da imamo uslove za efikasnije prijateljstvo – rekao je ambasador Kol.\nAmbasador Artur Kol posetio je danas , nakon opštine, i RTB Bor, Instiutut za rudarstvo i metalurgiju i položio venac i cveće na spomenik Jevrejima staradlim u borskom rudniku na prinudnom radu u vreme Drugog svetskog rata.


SAD nisu uspjele da dokažu postojanje hemijskog oružja na sirijskom aerodromu – dijalogin.tv\nSAD nisu uspjele da dokažu postojanje hemijskog oružja na sirijskom aerodromu\nnovinar Objavljeno 08/04/2017\nPentagon i američki Stejt department nisu uspjeli da dokažu postojanje hemijskog oružja na sirijskom aerodromu koji su raketirale SAD, saopštilo je Ministarstvo odbrane Rusije.\nRuska vojska je saopštila da Moskva smatra da je slanje stručnjaka jedini način da se nabave dokazi o navodnoj upotrebi i prisustvu hemijskog oružja na sirijskom aerodromu koji su napale SAD.\n„24 sata nakon što su američki ratni brodovi pokrenuli veliki napad krstarećim raketama na aerodrom Šairat, ni Pentagon, ni Stejt department nisu predstavili dokaze o prisustvu hemijskog oružja tamo“, izjavio je portparol Ministarstva Igor Konašenkov.\nPredstavnici medija koji su posjetili bazu takođe nisu tamo našli nikakvo hemijsko oružje, dodao je Konašenkov.\n„Aerodrom je posjetilo više desetina predstavnika medija, lokalne uprave, vatrogasci, policija, da ne spominjemo sirijske vojnike. Ni skladišta, ni municija koja sadrži hemijsko oružje nisu pronađeni na aerodromu Šairat. Niko ko je bio na aerodromu ne nosi gas masku i osjeća se apsolutno dobro“, rekao je on.\n„Stoga je jedini način da se dobiju objektivni dokazi o navodnom posjedovanju hemijskog oružja na Šairatu i pokazati svijetu je da se tamo uputi komisija eksperata“, zaključio je on.\nU noći između četvrtka i petka SAD su lansirale više od 50 raketa „tomahavk“ na sirijski vojni aerodrom u Šairatu. U napadu je poginulo devet osoba, među kojima četvoro djece. Poslije napada Rusija je suspendovala Memorandum o sprečavanju incidenata, zaključen sa Vašingtonom, i na sjednici VS UN ocijenila napad kao kršenje međunarodnog prava, prenosi Sputnik.\nObilježene godišnjice formiranja Armije RBiH i 7. korpusa (VIDEO)


UG ,,C.E.Z.A.R.“ dobilo vrijednu donaciju od PMF-a Banja Luka – Radio Srbac\nUG ,,C.E.Z.A.R.“ dobilo vrijednu donaciju od PMF-a Banja Luka\nUdruženje građana „C.E.Z.A.R.“ iz Srpca dobilo je ovih dana vrijedne poklone od Prirodno–matematičkog fakulteta Univerziteta u Banja Luci koji su namijenjeni za novu aktivnost ovog Udruženja – „Malac hemičarac“.\nRadi se o laboratorijskom priboru i mikroskopu koji će biti od koristi za nove radionice Cezara koje imaju zadatak da pokrenu istraživački duh kod djece i odvedu ih u svijet nauke.\nIzvršni direktor Udruženja Tanja Šnjegota, uputila je veliku zahvalnost PMF-u koji je prepoznao njihov rad, kao i značaj održavanja ovakvih aktivnosti.\n“Ovaj poklon nam mnogo znači, budući da sada imamo mogućnost da opremimo malu laboratoriju za naše članove i tako ih upoznamo ne samo sa svijetom hemije, nego i sa svim drugim prirodnim naukama. Značajno je i to što polaznici ovih radionica uče i mnoge praktične stvari, koje će im značiti u budućnosti, a nadamo se i da ćemo ih zainteresovati za samostalno bavljenje naukom”, rekla je Šnjegota.\n„Malac hemičarac“ je aktivnost koje je pokrenuta početkom oktobra u srbačkom udruženju, a sa polaznicima radi magistar farmacije Valentina Ugren. Već je formirana grupa polaznika koji pohađaju ovu aktivnost, ali još uvijek se vrši upis novih članova, različitog uzrasta.


Koncert na Zidiću: KEZZ | Dom omladine Beograda\npetak, 12. avgust 2016. od 20:00 do 21:00 - DOB//Plato Milana Mladenovića\nKezz (Tamara Ristić) je kantautorka i live looping umetnica iz Kikinde. Autorski projekat Kezz je pokrenula krajem 2014. objavljivanjem prvog singla Moma, koji je ušao u najuži izbor od tri pesme na konkursu World Music Network iz Londona.\nNjena muzika je spoj prirodnog i elektronskog, izvornog i modernog. Nastupa sama, uz looper, klavijaturu i melodiku, stvarajući jedinstven i samostalan zvučni prostor u kom se prepliću i upliću melodije elektronskih i akustičnih instrumenata sa karakterističnim stilizovanim pevanjem inspirisanim tradicionalnom muzikom slovenskih naroda. Do sada je nastupala samostalno, i u sklopu različitih muzičkih projekata, u gradovima širom Srbije i bivše SFRJ, Bugarskoj, Španiji, Italiji, Austriji, Češkoj i Norveškoj.\nsubota, 06. avgust 2016. od 20:00 do 21:00 DOB//Plato Milana Mladenovića\nKoncert na Zidiću: DOJO DUO\nsubota, 13. avgust 2016. od 20:00 do 21:00 DOB//Plato Milana Mladenovića


Bez Srba u kosovskoj diplomatiji\n06 avgust, 2014\nI posle više od šest godina od kada je proglasilo nezavisnost, Kosovo još uvek nema niti jednog ambasadora Srbina, a u Ministarstvu spoljnih poslova zaposlen je samo jedan službenik srpske nacionalnosti.\nIako po Ustavu i zakonima Kosova Srbima pripada oko devet odsto radnih mesta u javnim institucijama, to je, što bi se reklo, samo još jedno mrtvo slovo na papiru. U Ministarstvu spoljnih poslova Kosova zaposlen je samo jedan Srbin - Srdjan Sentić donedavni zamenik ambasadora Kosova u Briselu.\nIako na sajtu Ministarstva spoljnih poslova i dalje stoji da je zamenik ambasadora, Sentić je pre oko dva meseca, posle više od dve i po godine službovanja u Briselu, u Prištinu povučen bez ikakvog obrazlozenja ili objašenjenja.\nTrenutno radi kao viši službenik za međunarodno pravo, što je, kako smo saznali, čak četiri pozicije niže u odnosu na njegov stečen diplomatski čin - ministar savetnik, što u prevodu znači ništa drugo nego zamenik ambasadora. Sentić je, inače, jedan od najškolovanijih diplomata na Kosovu. Magistrirao je spoljnu politiku i međunarodnu bezbednost na Bundesverovom univerzitetu u Minhenu.\nS obzirom da Sentić odbija govori za medije jer, kako kaže, nema ovlašćenje za to, odgovore na pitanje zasto je vraćen iz misije u Briselu pre isteka mandata, zatražili smo u Ministarstvu spoljnih poslova Kosova. Intersevalo nas je još i to zašto Kosovo nema nijednog ambasadora Srbina i zašto je u ovom Vladinom telu zaposlen samo jedan srpsku službenik.\nU pisanoj izjavi za Glas Amerike, zamenik kosovskog šefa diplomatije Petrit Seljimi izjavio je da “Kosovo ne bira ambasadore prema etničkoj pripadnosti nego prema zakonu, kvalifikacijama i u nekim ređim slučajevima prema političkom kontekstu”. Ta imenovanja, pojašnjava Seljimi su “ekskluzivno ustavno pravo predsednice Kosova”. Po njegovim rečima, “Sentić je iz Brisela vraćen na Kosovo po regularnoj rotaciji, što u diplomatiji nije retkost”. Uostalom, tvrdi Selimi, “Sentić je već obavešten da će uskoro biti raspoređen na novu dužnost otpravnika poslova u Crnoj Gori“. Odgovarajući na pitanje zašto je u Ministarstvu spoljnih poslova Kosova zaposlen samo jedan Srbin Seljimi je kazao – “Mislim da učešće srpske manjine u institucijama Republike Kosovo je sasvim zadovoljavajuće, iako u nekim slučajevima bi se moglo raditi više u promovisanju mogućnosti zapošljenja u manjinskim zajednicama”.\nŽeleći da upitamo i predsednicu Kosova zašto nema nijednog Srbina za ambasadora, obratili smo se njenom kabinetu, odakle je stigao odgovor portparola Atifete Jahjage Arbera Vlahiua sledeće sadržine – “Jako dobro pitanje za Ministarstvo Inostranih Poslova Republike Kosovo, i posebno za predstavnike Srpske zajednice koji zive na Kosovu”.\nNije teško izračunati da se ni u ovom slučaju na Kosovu ne primenjuje zakon, koji eksplicitno govori o tome da u javnim institucijama treba da bude zaposleno najmanje 10 procenata pripadnika manjina. Ako je u Ministarstvu spoljnih poslova Kosova zaposleno 250 ljudi, to znači da srpskoj i drugim nevećinskim zajednicama pripada 25 radnih mesta – najmanje, I to na svim pozicijama: od vozača, preko ambasadora, do, ako ne ministra, onda njegovog zamenika ili barem pomoćnika.\nOvu temu nikada nisu otvarali ni srpski predstavnici u Kosovskim institucijama ni u parlametu, ni u vladi Kosova, niti su insistirali da se zakon primenjuje, niti tražili uvođenje kaznenih mera za one koji uporno odbijaju da sprovedu zakon, priznao je za Glas Amerike još uvek aktuelni ministar za zajednice i povratak u Vladi Kosova Dalibor Jevtić.\n“Ne samo kada je u pitanju diplomatija, nego kada su u pitanju i neke druge pozicije, pa i samo Ministarstvo spoljnih poslova. Odgovornost svakako nosi i ona politička opcija, koja je bio deo koalicije i to je svakako bio jedan od razloga, kada smo i nedavno odlučili da napustimo stranku, kojoj smo doskora pripadali, jer se oko tih stvari nikada nismo konsultovali”, rekao je Jevtić.\nAnalitičar srpsko-albanskih odnosa Fatmir Šeholi smatra da prava Srba nisu pogažena samo kad je u pitanju zapošljavanje u javnim institucijama i da se Ustav i zakoni kad su u pitanju manjine poštuju isključivo forme radi\n“Mislim da će ovaj način komunikacije sa Srbima Kosovo dosta da košta, odnosno to integrisanje u dimplomatskim krugovima. I smatram takođe kada je zapošljavanje u javnim institucijama gde imamo oko 80 000 zaposlenih, a imamo samo dva ili tri odsto Srba neprihvatljivo, je je i po Ustavu i zakonima Kosova, kao i po Ahtisarijevom paketu, predvidjeno najmanje 10 do 11 odsto mesta za manjinske zajednice. Za to krivim i Srbe koji si u Vladi bilil od starta do sada, zato što se ni oni nisu dovoljno borili za to i nadam se da će ova nova vlada imati drugaciji pristup tome”, kaže Šeholi.\nAko ne bude ponovo novih parlamentarnih izbora, Kosovo će, skoro je izvesno, dobiti novu vladu u septembru. S obzirom da nijedna albanska politička opcija, koja planira da učestvuje u novoj izvršnoj vlasti nije u kampanji obećavala nova radna mesta za Srbe, ni u fabrikama, niti u institucijama, teško je zamislivo da će se pomenutom ex zameniku ambasadora u Briselu Srđanu Sentiću u dogledno vreme pridružiti još koji sunarodnik.


U teškoj saobraćajnoj nesreći koja se jutros, oko sedam sati i 45 minuta, dogodila u Kikindi, na raskrsnici ulica Miloša velikog i Stevana Sremca, poginuo je Ljubiša R. (59) iz Novog Miloševa u opštini Novi Bečej.\nOn je izgubio život na licu mjesta, kada je vozeći automobil marke „jugo 45“ direktno udario u kamion marke „volvo“.\n“Uzrok ove teške nesreće, najvjerovatnije, je neustupanje prava prvenstva prolaza. Vozač automobila nije se zaustavio na znak „stop“, već je produžio pravo i direktno udario u kamion. Od siline udara vozač „juga“ poginuo je na licu mjesta”, potvrđeno je Novostima u kikindskoj policiji.\nVozač automobila išao je ulicom Miloša Velikog, iz pravca „Elektrodistribucije“ na Vašarištu ka centru grada, jer se vraćao iz servisa gdje je auto vozio na tehnički pregled. Očevici kažu da je prešao preko ležećeg policajca i direktno udario u kamion.


Juventus "blindira" čudo od deteta, spremio punu torbu novca! - Sportske.net\nJuventus "blindira" čudo od deteta, spremio punu torbu novca!\nItalijanski velikan se sprema na pregovore sa Mino Rajolom.\nParatići odustao od Francuza, ko će biti "novi Pogba"?Nije samo Ronaldo, i Alegrijev "džoker" propušta AjaksJuve gleda ka ordinaciji, najvažniju stvar su prelomili!Junajted nije uspeo da ga dovede, seli se u Torino?Juve uči od Atletika, uskoro vrlo bitan potpis u Torinu?\nTinejdžer iz redova "Stare dame" Moize Kin je konačno počeo da dobija šansu kod Masimilijana Alegri i odmah potvrdio o kakvom se potencijalu radi.\nMladić je ove sezone nastupio svega osam puta pet puta u Seriji A, ali je za ukupno 119 odigranih minuta uspeo da zabeleži tri gola i asistenciju.\nOdlične nastupe je imao u dresu "Azura" na prethodnim kvalifikacionim utakmicama za EURO 2020. godine, na dve utakmice je postigao isto toliko golova nametnuvši se Manćinji za poziciju devetku u bližoj budućnosti.\nVeć je pisano o njemu danas, otkriće Juventusa i Italije je trenutno na ugovoru koji ističe naredne godine sa primanjima od 550 hiljada evra, to će se uskoro promeniti.\nKorijere delo sport piše da će uskoro potpisati novi višegodišnji ugovor sa pojačanim primanjima u rasponu od 1,5 do dva miliona evra, po nekim informacijama pregovori sa Rajolom će se održati krajem meseca.\nKin će najverovatnije imati i prvu punu utakmicu u Ligi šampiona na predstojećem meču protiv Ajaksa zbog verovatnog odsustva Kristijana Ronalda, koji je ujedno i idol mladom Italijanu.\nDevetnaestogodišnjaku se predviđa blistava budućnost i ispisivanje novih stranica istorije, kako u Juventusu tako i u "Azurima".


Zadnjeg dana oktobra počinje zimsko računanje vremena : GPMaljevac.COM\nLjetno računanje vremena završava u noći na nedjelju, 31. oktobra, u 3 sata ujutro, i počinje zimsko računanje, što znači da se kazaljka na satu mora vratiti jedan sat unazad, odnosno s 3 na 2 sata.\nSukladno Uredbi ljetno računanje vremena u 2021. završava 31. oktobra 2021. godine u tri sata, tako što se pomicanjem za jedan sat unazad vrijeme u tri sata računa kao dva sata.\nPromicanje sata odrazit će se i na željeznički saobraćaj, u kojem će vlakovi biti zaustavljeni na sat vremena na kolodvorima u kojima se zateknu kako bi bili u skladu s voznim redom.\nVozači automobila prema Zakonu o sigurnosti sabraćaja na cestama, dužni su paliti dnevna svijetla od 1. novembra do 31. marta.\nTags: EuropaPomicanje sataSatZimski period


Svet Archives - Page 211 of 409 - Studio B\nTramp napao članove svoje stranke na Tviteru\n2017/03/30 1 year, 1 month ago Detaljno...\nPredsednik SAD Donald Tramp "objavio je rat" članovima svoje Republikanske partije, zapretivši uništenjem njihovih političkih karijera zbog toga što su sabotirali njegov plan o reformi zdravstva, prenosi Rojters.\nSudar crkvenog autobusa i kombija u Teksasu, 13 mrtvih\nNa severu Teksasa je u sredu došlo do čeonog sudara malog crkvenog autobusa i kombija u kojem je poginulo 13 visokih članova Baptističke crkve, a u toku je istraga o uzroku nesreće, javlja danas AP.\nTurska:Uspešna operacija u Siriji završena\n2017/03/29 1 year, 1 month ago Detaljno...\nTurski premijer Binali Jildirim saopštio je danas da je operacija "Štit Eufrata" u Siriji završena, javio je Rojters.\nSahranjen Džordž Majkl\nPalestinka napala nožem izraelske policajce pa upucana\nJedna Palestinka nasrnula je danas nožem na izraelske policajce na glavnom ulazu u Stari grad u Jerusalimu, nakon čega su oni na nju pucali i ubili je, saopštili su zvaničnici.\nRuski predsednik Vladimir Putin i predsednik SAD Donald Tramp sastaće se onda kada to obojici bude odgovaralo, izjavio je ruski ministar spoljnih poslova Sergej Lavrov u intervjuu američkom časopisu "Nešenel interest" (National Interest).\nPucnjava na Kapitol hilu,muškarac pokušao da obori policajce\nNa Kapitol hilu u Vašingtonu danas je došlo do pucnjave kada je nepoznati muškarac udario automobilom u policijsko vozilo, a potom pokušao da pregazi nekoliko policajaca koji su pešice obilazili oblast oko zgrade vlade, saopštila je vašingtonska policija, prenosi Ej-Bi-Si njuz.\nMej: Ujedinjeno Kraljevstvo napušta EU\nBritanska premijerka Tereza Mej obavestila je danas poslanike britanskog parlamenta da je pokrenut član 50 i da Britanija napušta Evropsku uniju.


Proizvodi | PepsiCo West Balkans\nAko želimo da izgradimo zdraviji odnos ljudi prema hrani, moraćemo da nastavimo da transformišemo proizvode koje nudimo i omogućavamo ljudima da lakše dolaze do nutritivnijih opcija. Agenda kompanije PepsiCo za 2025. počinje od onoga što pravimo.\nSve više porodica se zdravo hrani, a mi, zauzvrat, nastavljamo da razvijamo ono što nazivamo industrijom svakodnevnih nutritivnih proizvoda.\nIstovremeno, PepsiCo i PepsiCo Foundation u saradnji sa svojim partnerima nastoje da unaprede nutritivne vrednosti i bezbednost hrane u zajednicama širom sveta.\nPogledajte naš izveštaj za 2015. i Agendu za 2025. da biste saznali više o tome kako napredujemo u ovim oblastima.\nKao što ćete videti u našoj Agendi za 2025, nameravamo da nastavimo ovaj napredak i tokom sledeće decenije jer planiramo da dodatno transformišemo svoj portfolio.\nUvođenje sistemskih i sveobuhvatnih poboljšanja u način ishrane ljudi širom sveta zahtevaće učešće velikih proizvođača hrane i pića kao što je PepsiCo. Naša rasprostranjenost po svetu, kao i globalni resursi i mogućnosti, biće važni činioci u procesu određivanja prioriteta vezanih za zdravlje i ishranu širom sveta koji sprovode vlade i nevladine organizacije.\nPošto nijedna kompanija ne može samostalno da reši probleme u oblasti javnog zdravlja, nastavićemo da sarađujemo sa partnerima i stručnjacima kako bismo ispunili svoje ciljeve vezane za proizvodnju i doprineli globalnim nastojanjima na polju bezbednosti hrane, poboljšane nutritivnosti, zdravlja i dobrobiti.


ISTRAŽIVANJE POKAZALO: Srbija prva u Evropi po sindromu sagorevanja i upotrebi vitamina : Nadlanu.com\nISTRAŽIVANJE POKAZALO: Srbija prva u Evropi po sindromu sagorevanja i upotrebi vitamina\nObjavljeno 18. jun 2021. / 09:30:07\nSindorm sagorevanja kod građana Srbije najizraženiji je u Evropi, na prvom smo mestu i po upotrebi vitamina i suplementata, a na drugom po procentu otkazivanja preventivnih pregleda, pokazalo je istraživanje sprovedeno na 30.000 ispitanika u 15 zemalja.\nIstraživanje Štada grupe u okviru koje posluje i Hemofarm, o tome kako su se Evropljani nosili sa pandemijom i u kojoj meri su im se promenili životi pokazalo je da se svaka četvrta osoba u Evropi oseća nespokojno, još više ih pati od anksioznosti, dok 15 odsto ispitanika ima problema sa spavanjem.\nPoremećaj spavanja prijavilo je 15 odsto Evropljana, a ti simptomi češće su pogađali mlađe od 35 godina.\nKad je reč o uticaju pandemije na mentalno zdravlje građana u Srbiji, trećina ispitanika kaže da je ona kod njih izazvala stres koji je vodio unutrašnjem nemiru, dok je identičan obim ispitanika rekao da ne oseća uticaj pandemije na mentalno zdravlje.\nVećinu Evropljana više od brige da će dobiti kovid-19 pogodio je nedostatak kontakta sa porodicom i prijateljima - 52 odsto.\n- Strah od infekcije je na drugom mestu sa 42 odsto, a skoro trećina brine o finansijskim i poslovnim posledicama pandemije - navodi se u istraživanju koje kaže da se i građani Srbije slično osećaju.\nNajviše građana Srbije brinulo je zbog nedostatka kontakta sa bliskim ljudima, 51 odsto, dok Francuze, Austrijance, Britance, Nemce, Švajcarce, Portugalce, Belgijance, Čehe, Holanđane i Špance taj problem muči mnogo više.\nStrah od infekcije potvrdilo je 39 odsto ispitanika u Srbiji, kao i bojazan za finansije i poslovnu budućnost.\nU Srbiji je 54 odsto ljudi potvrdilo da je kupovalo zdraviju i kvalitetniju hranu, a skoro trećina, uglavnom mladih, skinula je fitnes aplikacije, posvetila se sportu i zdravom načinu života.\nEvropljani ne žele kolektivno da napuste mere u skorije vreme - 45 odsto ih je izjavilo da će i dalje redovno prati ruke, svaki treći držaće se propisane distance, a svaki peti će nositi masku i dalje.\nTri četvrtine Evropljana zadovoljno je svojim zdravstvenim sistemom. U poređenju sa prethodnom godinom, ovaj broj je opao za tri procenta, prenosi Tanjug.\nGeneralni direktor Štade Peter Goldšmit, rekao je da kompanija istraživanjem želi da pomogne svojim partnerima bilo da su to pacijenti, zdravstveni radnici, distributeri, maloprodaja ili kreatori politika - da donesu dobre odluke o zdravlju na osnovu podataka kojima mogu da veruju.\nIstraživanje je sprovedeno u Austriji, Belgiji, Češkoj, Nemačkoj, Francuskoj, Italiji, Holandiji, Poljskoj, Portugalu, Rusiji, Srbiji, Španiji, Švajcarskoj, Ukrajini i Velikoj Britaniji.\nHemofarmkoronavirusKovid-19mentalno zdravljepandemijasindrom sagorevanjastresvitaminizdravljezdravstveni sistem


Ponedeljak, 18. februar 2002.\nPredsednik Milo Đukanović prihvatio Solanin plan\nNova vlada u Crnoj Gori ?\nNova tehnička vlada DPS i crnogorske opozicije, jer će liberali otkazati podršku. Đukanović traži od EU da mu se obezbedi maksimum političke autonomije\nBEOGRAD - Milo Đukanović, predsednik Crne Gore, u toku današnjeg dana, kako je "Glasu" potvrdio izvor blizak diplomatskim krugovima, zvanično će odgovoriti Havijeru Solani, visokom predstavniku Evropske unije za spoljnu politiku i bezbednost, da će prihvatiti njegov plan za opstanak i preuređenje odnosa u federaciji, što isključuje mogućnost referenduma u Crnoj Gori.\n- Đukanović je ranije, lično, prihvatio Solanin plan, ali to sada mora da uradi i zvanično. O "novom" stavu crnogorske vlade razgovaraće se i na današnjem sastanku ministara spoljnih poslova EU - tvrdi naš sagovornik.\nBulatović - Za Jugoslaviju\nPredrag Bulatović, predsednik SNP, izjavio je da DPS mora odustati od referenduma i nezavisnosti i prikloniti se Evropi. On je istakao "da bi bio zadovoljan da se u očuvanju federacije sačuva i ime - Jugoslavija, ali da bi bio realan i u tome ako se ne bi moglo sačuvati."\nInformaciju da je Đukanović ponudio ostavku na sednici Predsedništva DPS, ukoliko njegova stranka prihvati taj plan, naš izvor objašnjava "kao deo političkog marketinga, jer na taj način mora da "uveri" svoje birače da je dosledan svom ranijem stavu o nezavisnosti Crne Gore."\nSagovornik "Glasa" tvrdi da se politička borba prenosi na unutrašnji teren, kao bi "svako dobio što više", i da Đukanović sada traži od EU da mu se obezbedi maksimum političke autonomije.\n- Jasno je da posle prihvatanja Solaninog plana liberali neće podržati Đukanovićevu vladu. On će u narednih mesec i po dana formirati "novu" tehničku vladu sa crnogorskom opozicijom čiji bi rok trajanja bio oko šest - sedam meseci, posle čega bi usledili izbori - kaže izvor"Glasa".\nNaš sagovornik je demantovao, da Solanin plan predviđa rotirajuće mesto u UN za Srbiju i Crnu Goru "taj termin ne postoji i nije tačno da će se Srbija i Crna Gora menjati na svakih šest meseci u UN". On smatra da će posle preuređenja, federacija zadržati svoje staro ime - Jugoslavija.\n17. Feb 2002 22:35 (GMT+01:00)\nPODGORICA (Tanjug) - MIP Crne Gore odbilo je sinoć apel italijanskog premijera Silvija Berluskonija crnogorskom rukovodstvu da prihvati predlog Havijera Solane o preuređenju federacije.\n"Ono što je u ovoj poruci izazvalo veliko čuđenje je kako sadržaj, tako i rečnik i ton kojim je pisana. Uz zahtev da se 'unapred i bez odlaganja' usvoje Solanini predlozi izneta je, unapred, osuda eventualne, demokratski donete odluke Skupštine Crne Gore o raspisivanju, Ustavom predviđenog, referenduma", navodi crnogorski MIP.\n17. Feb 2002 23:45 (GMT+01:00)\n"Snažne preporuke" EU i SAD\nNajviši zvaničnici SAD i Evropske unije uputili su poruke crnogorskom predsedniku Milu Đukanoviću da prihvati sugestije visokog predstavnika EU Havijera Solane o očuvanju preuređene federacije Srbije i Crne Gore.\nAmerički državni sekretar Kolin Pauel, britanski premijer Toni Bler, špansko predsedništvo EU i više drugih premijera i šefova diplomatija evropske petnaestorice su, kako saznaje Beta, uputili poruke Đukanoviću sa "snažnim preporukama" da prihvati Solanine sugestije o rešenju odnosa Srbije i Crne Gore u preuređenoj federaciji, kao najboljem načinu za uključivanje u strukture EU i dobijanje evropske pomoći.\n"Glas" saznaje: Predsednik Milo Đukanović prihvatio Solanin plan\nPredsedništvo DOS-a sutra i o strategiji saradnje sa Hagom\nDragiša Pešić o saradnji s Tribunalom\nPelević: Neophodni izbori na svim nivoima\nU Hagu se nastavlja suđenje Slobodanu Miloševiću\nLider LSV kontaktirao s Tribunalom\nBujanovac: Bomba na stočnoj pijaci\nReagovanja u svetu na uvodnu reč Miloševića u Hagu\nČović o podmetnutom eksplozivu: Ostanimo mirni!\nDa li je na pomolu rešenje parlamentarne krize na Kosmetu?\nKosovska Mitrovica: Podmetnut požar u srpskoj crkvi\nNastavljen protest glađu članova niškog DSS\nLider SPO Vuk Drašković očekuje izbore do kraja godine\nRada Trajković optužila Tačija da oživljava "OVK"\nZoran Lilić zaobišao dve policijske patrole


» ,,BALKANSKO – MEDITERANSKO VEČE”\n,,BALKANSKO – MEDITERANSKO VEČE”\n7. jun u 19:00\nPovodom vidovdanskog ciklusa kulturno-umetničkih događaja, u ustanovama kulture, širom Srbije i regiona, predviđeno je predstavljanje kulturno-umetničke koncertne večeri ” Balkansko-mediteransko veče”.\nProgram srpske i internacionalne muzičke umetnosti, u tamburaškom sastavu i specijalnog učesnika ovog koncerta, kompozitora i pojca Ljubomira Ljube Manasijevića, predstaviće jedinstven spoj tradicije i akademske interpretacije u najznačajnijim etno-opusima Srbije i sveta,uz poruke tolerancije i multikulturalnosti. Orkestar u pratnji Ljube Manasijevića, interpretiraće tradicionalnu muziku Srbije i Balkana ( ” Oj Kosovo, Kosovo”, “Sejdefu majka buđaše”, ” Na te mislim”, “Jovano, Jovanke”, ” Oj golube”), ali i najlepšu špansku i italijansku ( napolitansku) muziku.\nAutentičnosti pomenutog gala koncerta , doprineće novosadska operska primadona mr Zorica Belić, posebno u duetima sa Ljubomirom Ljubom Manasijevićem. Cilj pomenutog gala koncerta se ogleda u predstavljanju značaja kulture i umetnosti, kao spona među ljudima, otkrivanje autentičnosti tradicionalnih instrumenata u programu, najlepšeg izvornog sroskog, a potom i balkanskog i mediteranskog muzičkog nasleđa.\nBiletarnica radi svaki dan od 16:00 do 20:00 časova


Parni Valjak najavio spektakl povodom proslave 40 godina karijere – Gloria\nParni Valjak najavio spektakl povodom proslave 40 godina karijere\nU susret koncertima pod nazivom “Oba lica ljubavi”, zakazanim za 27. i 28. novembar u Beogradu, legendarna grupa Parni Valjak upriličila je jedinstveno muzičko druženje za ljubitelje ovog poznatog benda.\n– Raduje nas veliko interesovanje za “Oba lica ljubavi”, ovako nešto niko nikada nije uradio i imamo laganu, ali slatku tremu. Jedva čekamo kraj novembra i priliku da beogradskoj publici pružimo dve potpuno drugačije večeri pune pozitivne energije i dobrih emocija. Ovo će biti jedinstveni koncerti po mnogo čemu – poručili su Aki, Hus i ostali članovi benda.\nKarte za koncert Bez struje u Sava centru su rasprodate a reprize ovaj put neće biti. Svima koji još nisu nabavili karte preostaje koncert u Hali sportova koji će imati posebnu emociju jer je to mesto na kome je sve počelo.


Tanjug 19. oktobra 2019. 14:34\nNOVO MESTO – Trener košarkaša Crvene zvezde Milan Tomić, pred gostovanje Krki u ABA lige, poručio je da njegov tim maksimalno ozbiljno mora da shvati protivnika.\n„Očekuje nas utakmica sa ekipom koja je u prošlom kolu savladala Zadar kao gost i koja je redovan učesnik regionalnog takmičenja. U ovaj meč ulazi bez pritiska, sa druge strane, mi nakon teške utakmice u Tel Avivu smo morali brzo da se okrenemo pripremi ove utakmice. To je ritam kao što sam i ranije govori koji će sada biti uobičajen u narednom periodu“, rekao je Tomić za klupski sajt.\nOn je pozvao svoje igrače da meč u dvorani „Leon Štukelj“ koncentrisano svih 40 minuta.\n„U Novom mestu moramo da odigramo čvrsto, bez padova, skoncentrisano i da tako dođemo do bodova u gostujućoj hali koja je mala, ali u kojoj atmosfera puno znači igračima Krke“, rekao je trener crveno-belih.\nKošarkaš Dejan Davidovac takođe je apostrofirao podršku koju Krka ima sa tribina.\n„Nismo imali puno vremena da se pripremimo za ovaj meč, ali bićemo spremni. Zna se šta je potrebno da uradimo da dođemo do bodova, da odigramo dobru odbranu, agresivno, da kontrolišemo utakmicu, čime bismo došli do pobede i u dobroj atmosferi nastavili dalje, jer nas brzo nakon toga očekuju novi izazovi“ rekao je Davidovac\nUtakmica 3. kola ABA lige Krka – Crvena zvezda igra se sutra od 18 sati u Novom Mestu.